hotchpotch/miracl-hf-unified huggingface dataset:
พรรคมหาประชาชน
พรรคมหาประชาชน (อักษรย่อ: มป.) พรรคการเมืองที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2550 เมื่อวันที่ 4 เมษายน 2557 มีลีนา จังจรรจา เป็นหัวหน้าพรรคและ วินัย แสงพรศรีอรุณ บุตรชายคนเล็กเป็นเลขาธิการพรรค ส่วน วิชชุ แสงพรศรีอรุณ บุตรชายคนโตเป็นเหรัญญิกพรรค
วันที่ 26 พฤษภาคม 2558 ศาลฎีกาแผนกคดีอาญาของผู้ดำรงตำแหน่งทางการเมืองได้มีคำพิพากษาตัดสิทธิ์ ลีนา จังจรรจา เป็นเวลา 5 ปี
สะบายดี วันวิวาห์
สะบายดี วันวิวาห์ ออกฉายเมื่อวันที่ 2 มิถุนายน พ.ศ. 2554 กำกับโดย ศักดิ์ชาย ดีนาน เป็นบทสรุปของหนังไตรภาคชุดสะบายดี ซึ่งภาคแรกคือ "สะบายดี หลวงพะบาง" ฉายในปี 2551 ส่วนภาคสอง คือ "สะบายดี 2 ไม่มีคำตอบจากปากเซ" ฉายในปี 2553 และในปี 2554 "สะบายดี วันวิวาห์" นำแสดงโดย ปกรณ์ ฉัตรบริรักษ์ และคำลี่ พิลาวง
เชน (ปกรณ์ ฉัตรบริรักษ์) ทำงานเป็นนักเขียนสกู๊ปให้กับนิตยสารชั้นนำฉบับหนึ่ง เชนเคยเดินทางมาทำข่าวที่ประเทศลาวเมื่อ 6 เดือนก่อน ในครั้งนั้นเขาได้รู้จักกับ คำ (คำลี่ พิลาวง) หญิงสาวชาวลาวที่เขารู้สึกผูกพันและชอบพอกับเธอ เขาให้สัญญาว่าจะกลับมาเยือนที่นี่อีกครั้ง เชนทำตามคำมั่นโดยไม่คาดคิดมาก่อนว่าการกลับมาเยือนครั้งนี้จะทำให้เกิดเรื่องราวโกลาหลจนถึงขั้นต้องแต่งงานกับเธอ โดยทั้งที่เขาและเธอก็ยังไม่มั่นใจและไม่แน่ใจในงานแต่งงานครั้งนี้นัก ด้วยความแตกต่างทางวัฒนธรรมและวิถีชีวิตหลาย ๆ ด้าน ทั้งความทันสมัยของคนเมืองซึ่งดูขัดแย้งกับความงดงามและเรียบง่ายแบบดั้งเดิมของวิถีชีวิตชาวลาว เวลา 3-4 วันก่อนงานแต่งงาน ชายหนุ่มจากเมืองใหญ่ และหญิงสาวในเมืองเล็กที่มีวัฒนธรรมแตกต่างกัน ทั้งคู่ต้องเรียนรู้และปรับตัวร่วมกันเพื่อที่จะเริ่มต้นชีวิตครอบครัวใหม่ให้ได้ ขณะเดียวกัน ฝน (ธนิยา อำมฤตโชติ) เพื่อนสาวสมัยเรียนของเชน เริ่มเข้ามาพัวพันกับความรักของพวกเขา
ละติฟา อัลซัยยัต
ละติฟา อัลซัยยัต (; ; 8 สิงหาคม ค.ศ. 1923 – 10 กันยายน ค.ศ. 1996) เป็นนักเขียนชาวอียิปต์ เกิดที่เมืองดาเมียตตา ในจักรวรรดิออตโตมัน (ปัจจุบันอยู่ในประเทศอียิปต์) เรียนจบจากมหาวิทยาลัยไคโร ก่อนจะทำงานเป็นอาจารย์สอนภาษาอังกฤษที่นั่น ในปี ค.ศ. 1960 อัลซัยยัตได้ออกหนังสือ "The Open Door" ซึ่งมีเนื้อหาเกี่ยวกับการเมืองอียิปต์ช่วงทศวรรษ 1950 นวนิยายเรื่องนี้ได้รับความนิยมจนถูกนำไปสร้างเป็นภาพยนตร์ในปี ค.ศ. 1963 เธอทำงานสอนหนังสือและเขียนบทความต่าง ๆ จนกระทั่งเสียชีวิตด้วยโรคมะเร็งในปี ค.ศ. 1996
ในปี ค.ศ. 2015 กูเกิล ดูเดิลได้ฉลองครบรอบ 92 ปี ชาตกาลของอัลซัยยัต
อาติกาห์ ฮาซิโฮลัน
อาติกาห์ ฮาซิโฮลัน (; เกิด 3 สิงหาคม ค.ศ. 1982) เป็นนักแสดงชาวอินโดนีเซีย เธอได้ยกย่องแม่ของเธอ รัตนา ซารัมพีท นักเขียนบทละคร ศิลปินผู้ทรงอิทธิพลและผู้กำกับ "Satu Merah Panggung (One Red Stage)" ว่าเป็นผู้ที่ทำให้เธอรู้จักโลกละครเวทีตั้งแต่ยังเด็กๆ เธอเริ่มต้นอาชีพนักแสดงหลังจากสำเร็จการศึกษาจากมหาวิทยาลัยในปี ค.ศ. 2006
เธอแสดงในภาพยนตร์ครั้งแรกเรื่อง "Love for Share" โดยการแสดงของเธอได้รับการยกย่องจากเดอะจาการ์ต้าโพสต์ว่า "ควรค่ากับการชม" หลังจากนั้น เธอก็มีผลงานเป็นโปรเจ็กต์หลากหลายแนว และรับบทนำครั้งแรกในเรื่อง "Sister n" ที่เธอรับบทเจ้าของบ้านพักคนชราที่มีเหตุฆาตกรรมมากมาย นอกจากนี้เธอยังรับบทนำในโรแมนติกดราม่าเรื่อง "Love potpourri" และบทสมทบของผู้กำกับโจโก อันวาร์ เรื่อง "Forbidden Door"
ในปี ค.ศ. 2009 ฮาซิโฮลันแสดงนำในภาพยนตร์เรื่อง "Jamila dan Sang Presiden (2009)" ซึ่งภาพยนตร์เรื่องนี้ก็ได้รับเลือกให้เข้าชิงรางวัลออสการ์ในสาขาภาพยนตร์ภาษาต่างประเทศยอดเยี่ยม จากภาพยนตร์เรื่องนั้นทำให้อาติกาห์ได้รับเสียงวิจารณ์ชื่นชมและเสียงยกย่องในงานเทศกาลภาพยนตร์ในประเทศและต่างประเทศ และการแสดงนำของเธอในเรื่อง "Maida’s House (2009)" ยังทำให้เธอได้รับการเสนอชื่อชิงรางวัลอินโดนีเซียน มูฟวี อวอร์ด สาขานักแสดงนำหญิงยอดเยี่ยม ในปีนั้นด้วย
ฮาซิโฮลันสำเร็จการศึกษาจากมหาวิทยาลัยโมนาชในเมืองเมลเบิร์น ประเทศออสเตรเลีย ในสาขาสื่อและจิตวิทยา การมีส่วนเกี่ยวข้องของเธอในการเคลื่อนไหวเพื่อสังคมและการต่อสู้เพื่อต่อต้านการค้ามนุษย์ทำให้เธอได้มีส่วนร่วมในรางวัลอินโดนีเซีย อาชีฟเมนต์ อวอร์ด ปี 2010 จากการมีส่วนร่วมต่อการค้นหาคนหรือกลุ่มคนที่สามารถสร้างอิทธิพลในแง่บวกต่อสังคมได้ ในเวลาว่างเธอใช้เวลาไปกับการดำน้ำสคูบา การอ่านหนังสือและการเดินทาง นอกจากนี้เธอพูดภาษาอังกฤษและอินโดนีเซียได้อย่างคล่องแคล่ว
UTC+08:30
UTC+8:30 เป็นเขตเวลาใช้ใน:
เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 8 ชั่วโมง 30 นาที โดยประเทศเกาหลีใต้เคยใช้เขตเวลาดังกล่าวระหว่างปี ค.ศ. 1954 ถึง 1961
ทังนี้ ในวันที่ 15 สิงหาคม ค.ศ. 2015 ประเทศเกาหลีเหนือมีกำหนดเปลี่ยนเขตเวลาจากเวลามาตรฐานเกาหลี (Korea Standard Time) เป็นเวลากรุงเปียงยาง (Pyongyang Time) ซึ่งก็คือ UTC+08:30
ตั้งแต่วันที่ 5 พฤษภาคม 2561 เวลา 00:00 น.ตามเวลาเกาหลี ได้มีการปรับเวลามาตรฐานของเกาหลีเหนือเร็วขึ้น 30 นาที ให้เท่ากับเวลาที่มีการกำหนดใช้ในอดีต ภายหลังที่นายคิม จอง อึน ผู้นำเกาหลีเหนือได้ประชุมร่วมกับนายมูน แจ อิน ประธานาธิบดีเกาหลีใต้
ขอเป็นเจ้าสาวสักครั้งให้ชื่นใจ
ขอเป็นเจ้าสาวสักครั้งให้ชื่นใจ เป็นละครโทรทัศน์ไทยแนวโรแมนติก-ดราม่า ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) โดยผู้จัด ดิว-ปิ่นกมล มาลีนนท์ จากบทประพันธ์ของ วรรณวรรธน์ บทโทรทัศน์โดย พฤกษ์ เอมะรุจิ , เพียงไพฑูรย์ สาตราวาหะ กำกับการแสดงโดย บุ๋ม-รัญญา ศิยานนท์ นำแสดงโดยพระเอก เกรท-วรินทร ปัญหกาญจน์ โคจรมาพบกันอีกครั้งกับ แมท-ภีรนีย์ คงไทย ร่วมด้วย ก้อย-รัชวิน วงศ์วิริยะ ควงคู่กับ อาเล็ก-ธีรเดช เมธาวรายุทธ และนักแสดงมากฝีมืออีกคับคั่ง ออกอากาศทุกคืนวันศุกร์ เวลา 20.00 - 20.15 น. และรับชมต่อเนื่องในเวลา 20.55 - 23.00 น. (เนื่องจากเวลา 20.15 น. ทางสถานีโทรทัศน์ทุกช่องออกอากาศรายการจากคณะรักษาความสงบแห่งชาติ (คสช.) "คืนความสุข ให้คนในชาติ") และวันเสาร์–อาทิตย์ เวลา 20.20 - 22.50 น. ทางไทยทีวีสีช่อง 3 เริ่มออกอากาศตอนแรกวันที่ 28 สิงหาคม พ.ศ. 2558–25 กันยายน พ.ศ. 2558 ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
บัลลังก์หงส์
บัลลังก์หงส์ เป็นละครโทรทัศน์ จากบทประพันธ์ของ "กานติมา" สร้างครั้งแรกในปี พ.ศ. 2559 เขียนบทโทรทัศน์โดย ศรัณยู วงษ์กระจ่าง กำกับการแสดงโดย ศรัณยู วงษ์กระจ่าง นำแสดงโดย พิมพ์ชนก ลือวิเศษไพบูลย์ , ภัทรเดช สงวนความดี , วีรคณิศร์ กานต์วัฒนกุล , เพ็ญพักตร์ ศิริกุล , รัญดภา มันตะลัมพะ , พีรกร โพธิ์ประเสริฐ , พรรัมภา สุขได้พึ่ง , ฐิตินันท์ สุวรรณถาวร , อนิสา นูกราฮา ฯลฯ ออกอากาศทางสถานีโทรทัศน์สีกองทัพบกช่อง 7 ออกอากาศทุกวันจันทร์–อังคาร เวลา 20:30 น. เริ่มวันอังคารที่ 30 สิงหาคม พ.ศ. 2559 - วันจันทร์ที่ 26 ธันวาคม พ.ศ. 2559
เฮนเบน
เฮนเบน เป็นพืชในวงศ์ Solanaceae พบตามที่รกร้างในยุโรป ลำต้นหยาบเหนียว มีขน ดอกสีเหลือง มีเส้นสีม่วง ผลเป็นแคบซูลมีกลีบเลี้ยงคล้ายกระดาษหุ้ม มีฤทธิ์หลอนประสาท ทำให้เซื่องซึม
บรูมคะแนรี
บรูมคะแนรี () เป็นพืชในวงศ์ Fabaceae เป็นไม้พุ่มไม่ผลัดใบขนาดเล็ก ดอกช่อสีเหลืองสด ฝักมีขน ถิ่นกำเนิดที่หมู่เกาะคะแนรี ใช้เป็นไม้ประดับ พบในรัฐแคลิฟอร์เนีย ประเทศสหรัฐอเมริกา และประเทศเม็กซิโก มีผู้นำมาปลูกในทวีปยุโรปและกระจายพันธุ์ถึงประเทศสเปน มีสารไซติซีนที่ทำให้เกิดอาการประสาทหลอนอย่างอ่อน
ว่านหงส์เหิร
ว่านหงส์เหิร เป็นพืชในวงศ์ Coriariaceae เป็นไม้พุ่ม ลำต้นสูงชะลูด มีใบสลับระนาบเดียวบนกิ่งสั้นๆที่เกิดในแนวข้าง ดอกช่อขนาดเล็ก ผลสีม่วงเข้ม ฉ่ำน้ำ มีถิ่นกำเนิดในเทือกเขาแอนดีส ประเทศเอกวาดอร์ มีสารออกฤทธิ์หลายชนิด เช่น เซสคิวเทอร์พีน ซูโคตูตีน ทำให้เกิดอาการประสาทหลอน รู้สึกเหมือนจะบินไปในอากาศได้คล้ายนก พืชนี้มักจะถูกเข้าใจผิดว่าเป็นบลูเบอร์รี แต่ผลของพืชชนิดมีพิษ
ฟ็อลคส์วาเกินอาเรนา
ฟ็อลคส์วาเกินอาเรนา () เป็นสนามฟุตบอลแห่งหนึ่งในเมืองว็อลฟส์บวร์ค รัฐนีเดอร์ซัคเซิน ประเทศเยอรมนี ปัจจุบันเป็นสนามเหย้าของสโมสรเฟาเอ็ฟเอ็ล ว็อลฟส์บวร์ค ซึ่งลงเล่นในรายการบุนเดสลีกาของเยอรมนี สนามแห่งนี้ก่อสร้างตั้งแต่ปี ค.ศ. 2001 และเปิดอย่างเป็นทางการเมื่อวันที่ 13 ธันวาคม ค.ศ. 2002 มีความจุ 30,000 คน ชื่อของสนามแห่งนี้มีที่มาจากบริษัทโฟล์กสวาเกน ซึ่งเป็นทั้งผู้สนับสนุนหลักของสโมสรว็อลฟส์บวร์คและสนามฟุตบอล ฟ็อลคส์วาเกินอาเรนาถูกใช้แทนที่สนามเฟาเอ็ฟเอ็ล-ชตาดีอ็อนอัมเอ็ลส์เทอร์เวค () ซึ่งมีความจุ 17,600 คน ซึ่งเป็นสนามเหย้าเดิมของสโมสร
ซูแปร์โกปปาอีตาเลียนา ฤดูกาล 2015
ซูแปร์โกปปาอีตาเลียนา ฤดูกาล 2015 เป็นครั้งที่ 28 ของ ซูแปร์โกปปาอีตาเลียนา, อิตาเลียนฟุตบอลซูเปอร์คัพ. นัดนี้จะลงเล่นในวันที่ 8 สิงหาคม ค.ศ. 2015 ที่ สนามกีฬาเซี่ยงไฮ้ ใน เซี่ยงไฮ้, ประเทศจีน. กับยูเวนตุสชนะทั้งสองรายการทั้งแชมป์ เซเรียอา ฤดูกาล 2014–15 และ โคปป้า อิตาเลีย ฤดูกาล 2014–15, เกมนี้เป็นการลงสนามระหว่าง ยูเวนตุส และ รองแชมป์ โคปป้า อิตาเลีย ฤดูกาล 2014–15 ลาซีโอ. ยูเวนตุดชนะเกมนี้ไปด้วยสกอร์ 2–0.
ยูเวนตุสทำสถิติลงสนามเป็นครั้งที่ 11 และได้รับชัยชนะในถ้วยนี้เป็นสถิติครั้งที่เจ็ดจากการลงสนามสี่ครั้งในซูแปร์โกปปา ที่มีการบันทึกสถิติทั้งหมดของพวกเขาแบ่งออกเป็นชนะเจ็ดครั้งและแพ้สี่ครั้ง. ลาซีโอทำสถิติลงสนามเป็นครั้งที่ 6 และครั้งแรกตั้งแต่ปี ค.ศ. 2013 ที่มีการบันทึกสถิติทั้งหมดของพวกเขาโดยแบ่งเป็นชนะสามครั้งและแพ้สองครั้ง. สองทีม ทั้งสองทีมเคยพบกันมาแล้วสองครั้ง (1998, 2013), แต่ชนะกันทีมละครั้ง. นี่ถือเป็นครั้งที่ห้าของทีมรองแชมป์โคปป้า อิตาเลียได้ลงสนาม, และไม่มีทีมไหนที่ชนะเลิศถ้วยนี้ในฐานะตัวแทนทีมรองแชมป์.
ซูแปร์โกปปาอีตาเลียนา ฤดูกาล 2014
ซูแปร์โกปปาอีตาเลียนา ฤดูกาล 2014 เป็นครั้งที่ 27 ของ ซูเปร์โกปปาอีตาเลียนา, อิตาเลียนฟุตบอลซูเปอร์คัพ, ลงเล่นเมื่อวันที่ 22 ธันวาคม ค.ศ. 2014 ที่ สนามกีฬาจาสซิม บิน ฮาหมัด ในกรุง โดฮา, ประเทศกาตาร์. เป็นการจัดขึ้นระหว่าง แชมป์ เซเรียอา ฤดูกาล 2013–14 ยูเวนตุส, และ ทีมชนะเลิศ ของ โกปปาอีตาเลีย ฤดูกาล 2013–14, นาโปลี. เกมนี้ตามกำหนดคร่าวๆ จะต้อลงเล่นในวันที่ 24 สิงหาคม ค.ศ. 2014, แต่เนื่องจากการมีส่วนร่วมของทีมนาโปลีใน ยูฟ่าแชมเปียนส์ลีก ฤดูกาล 2014–15 รอบเพลย์ออฟ, ทางทีมก็ถามว่าเกมนี้จะถูกเลื่อนไปแข่งขันในช่วงพักเบรกฤดูหนาวของเซเรียอา. นาโปลีกลายเป็นฝ่ายได้รับชัยชนะด้วยผลการแข่งขัน 6–5 ใน การดวลลูกโทษตัดสิน, หลังจากจบเกมเสมอกันที่สกอร์ 2–2, เพื่อที่ไปรับรางวัลถ้วยที่สองในทัวร์นาเมนต์.
โรงพยาบาลนครปฐม
โรงพยาบาลนครปฐม เป็นโรงพยาบาลของรัฐ  ตั้งอยู่เลขที่ 196 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม แต่เดิมเป็นโรงพยาบาลในสังกัดกรมการแพทย์ กระทรวงสาธารณสุข เปิดให้บริการตั้งแต่ปี พ.ศ. 2495
แต่เดิมโรงพยาบาลนครปฐม ตั้งอยู่บนถนนหลังพระ ตำบลพระปฐมเจดีย์ อำเภอเมืองนครปฐม จังหวัดนครปฐม เป็นย่านชุมชนที่มีความหนาแน่น มีเนื้อที่ประมาณ 13 ไร่เศษ เป็นทรัพย์สินส่วนของ เทศบาลเมืองนครปฐม อาคารบริการมีเพียง ตึกอำนวยการชั้นเดียว 1 หลัง เรือนผู้ป่วยสามัญ และตึกสงฆ์อาพาธ 3 หลัง
ในปี 2505 นายพล วงศาโรจน์ ผู้ว่าราชการจังหวัดนครปฐม นายมานิตย์ พงษ์ไพบูลย์ ผู้อำนวยการโรงพยาบาลนครปฐม แลข้าราชการ พ่อค้า ประชาชน ร่วมกันวางโครงการย้ายโรงพยาบาล ไปยังสถานที่ๆ เหมาะสมกว่า ด้วยการสนับสนุนจากเงินงบประมาณของรัฐ เงินบริจาคสมทบจากภาคเอกชนและประชาชนทั่วไป จำนวน 7,245,899.50 บาท
ต่อมาในปี 2506-2509 ได้ดำเนินการก่อสร้าง โรงพยาบาลแห่งใหม่ บริเวณหน้าโรงเรียนพระปฐมวิทยาลัย ซึ่งแต่เดิมเป็นที่ราชพัสดุในความดูแลของกระทรวงศึกษาธิการ จนแล้วเสร็จในวันที่ 11 มีนาคม 2509 ฯพณฯ นายกรัฐมนตรี จอมพลถนอม กิตติขจร ได้ทำพิธีเปิดโรงพยาบาลแห่งนี้
เครเฟ็ลท์
เครเฟ็ลท์ () เป็นเมืองหนึ่งในรัฐนอร์ดไรน์-เวสท์ฟาเลิน ประเทศเยอรมนี มีฐานะเป็นเมืองอิสระ ("kreisfreie Stadt") ตามการบริหารเขตปกครองของเยอรมนี ตั้งอยู่ทางทิศตะวันตกของประเทศและของรัฐ ปัจจุบันมีประชากรราว 222,000 คน เมืองใหญ่แห่งอื่นที่ตั้งอยู่ใกล้เคียงได้แก่ ดืสบูร์ก (ประชากร 486,000 คน) ห่างออกไปทางทิศตะวันออกเฉียงเหนือราว 16 กิโลเมตร ดึสเซลดอร์ฟ (ประชากร 598,000 คน) ห่างออกไปทางทิศตะวันออกเฉียงใต้ราว 18 กิโลเมตร และเมินเชนกลัดบัค (ประชากร 255,000 คน) ทางทิศตะวันตกเฉียงใต้ราว 20 กิโลเมตร
เครเฟ็ลท์เป็นส่วนหนึ่งของ "เขตปริมณฑลไรน์-รูห์ร" ซึ่งมีประชากรทั้งหมดราว 9.9 ล้านคน มีอาณาเขตติดต่อกับรูห์รเกอบีท ("Ruhrgebiet") ซึ่งเป็นเขตชุมชนเมืองที่ประกอบด้วยเมืองหลายแห่งเชื่อมต่อกันขนาดใหญ่ที่สุดในเยอรมนี เครเฟ็ลท์มีฉายาว่า "เมืองแห่งไหมและกำมะหยี่" เนื่องจากเคยเป็นแหล่งผลิตไหมในช่วงคริสต์ศตวรรษที่ 18–19 ชื่อเดิมของเมืองคือ "Crefeld" (อ่านว่าเครเฟ็ลท์เช่นเดียวกัน) จนกระทั่งเปลี่ยนมาใช้ชื่อ "Krefeld" ตั้งแต่ปี ค.ศ. 1929 เป็นต้นมา
เครเฟ็ลท์ตั้งอยู่บนที่ราบนีเดอร์ไรน์ ("Niederrheinisches Tiefland") ทางทิศตะวันตกเฉียงเหนือของประเทศเยอรมนี แม่น้ำไรน์ตั้งอยู่ห่างจากตัวเมืองชั้นในไปทางทิศตะวันออกราว 7 กิโลเมตร บริเวณที่ติดแม่น้ำอยู่ในเขตลินน์ (Linn) ซึ่งยังอยู่ในเขตการปกครองของเครเฟ็ลท์ แม่น้ำไรน์ไหลผ่านเครเฟ็ลท์ด้วยความยาวทั้งสิ้น 6.2 กิโลเมตร ความกว้างอยู่ระหว่าง 320–400 เมตร เครเฟ็ลท์มีพื้นที่ทั้งสิ้น 137.78 ตารางกิโลเมตร ส่วนที่กว้างที่สุดระหว่างทิศเหนือ-ใต้ยาว 12 กิโลเมตร ระหว่างทิศตะวันออก-ตะวันตกยาว 13.1 กิโลเมตร พื้นที่ใจกลางเมืองมีความสูงจากระดับน้ำทะเลเฉลี่ย 39 เมตร จุดที่สูงที่สุดได้แก่ อินราเทอร์แบร์ก ("Inrather Berg") สูง 87 เมตรเหนือระดับน้ำทะเลปานกลาง เป็นภูเขาที่สร้างจากซากปรักหักพังของเมืองตั้งแต่สมัยสงครามโลกครั้งที่สอง คาพุสิเนอร์แบร์ก ("Kapuzinerberg") สูง 77 เมตร ซึ่งเคยเป็นแหล่งทิ้งขยะจากครัวเรือน และ ฮึลเซอร์แบร์ก ("Hülser Berg") สูง 63 เมตร
ภูมิอากาศของเครเฟ็ลท์เป็นแบบอากาศชายฝั่งทะเล ซึ่งได้รับอิทธิพลจากมหาสมุทรแอตแลนติกทางทิศตะวันตกเฉียงเหนือ โดยอากาศไม่หนาวหรือร้อนเกินไป ฤดูหนาวมีหิมะตกน้อย ฤดูร้อนไม่ร้อนมากและเป็นฤดูที่มีปริมาณน้ำฝนสูงสุดของปี โดยปริมาณหยาดน้ำฟ้าเฉลี่ยทั้งปีอยู่ที่ 760 มิลลิเมตร อุณหภูมิเฉลี่ยทั้งปีอยู่ระหว่าง 10.6 °C และ 11.1 °C
เมืองเครเฟ็ลท์แบ่งการปกครองออกเป็น 9 เขต ("Stadtbezirk") ได้แก่ "Stadtmitte, West, Nord, Hüls, Süd, Fischeln, Oppum-Linn, Ost" และ "Uerdingen" แต่ละเขตประกอบด้วยสภาผู้แทนเขตและนายกเทศมนตรีเขต ซึ่งสมาชิกสภาได้รับการเลือกตั้งโดยตรงจากประชาชนในเขตนั้น ๆ นอกจากนี้เมืองเครเฟ็ลท์ยังสามารถแบ่งเขตดังกล่าวออกเป็นเขตย่อย ("Stadtteil") ได้อีก 19 เขต ได้แก่
เครเฟ็ลท์มีเมืองพี่น้อง ดังนี้
กายวิภาคศาสตร์พื้นผิว
กายวิภาคศาสตร์พื้นผิว คือการศึกษาลักษณะภายนอกของร่างกาย เป็นการศึกษาโครงสร้างทางกายวิภาคจากตาเปล่าโดยไม่ผ่านการชำแหละ การวิภาคศาสตร์พื้นผิวเป็นสาขาหนึ่งของวิชามหกายวิภาคศาสตร์ เช่นเดียวกับการส่องกล้อง (endoscopic anatomy) และกายวิภาคศาสตร์เชิงภาพรังสี (radiologic anatomy) วิชากายวิภาคศาสตร์พื้นผิวของมนุษย์นั้น คือการศึกษาความสัมพันธ์ของโครงสร้างภายนอกและโครงสร้างภายในของร่างกายของร่างกาย กล่าวคือใช้ลักษณะโครงสร้างภายนอกเป็นจุดอ้างอิงเพื่อบ่งบอกตำแหน่งของโครงสร้างภายใน ทั้งในท่าปกติและระหว่างการเคลื่อนไหว
แมนเชสเตอร์ดาร์บี
แมนเชสเตอร์ดาร์บี () เป็นการแข่งขันฟุตบอลระหว่าง แมนเชสเตอร์ซิตี กับ แมนเชสเตอร์ยูไนเต็ด
จนถึงวันที่ 11 พฤศจิกายน 2018 ทั้งสองทีมได้พบกัน 177 ครั้ง โดยยูไนเต็ดชนะ 73 ครั้ง ซิตีชนะ 52 ครั้ง และอีก 52 ครั้งที่เหลือเสมอกัน
ยิงประตูสูงสุด
เนชันนัลลีก
เนชันนัลลีก หรือในอดีตคือ ลีกคอนเฟเรนซ์ พรีเมียร์ หรือบลูสแควร์ พรีเมียร์ (ปัจจุบันมีชื่อในการแข่งขันตามผู้สนับสนุนหลักอย่างเป็นทางการว่า แวนอะรามา เนชันนัลลีก) คือการแข่งขันฟุตบอลในระดับสูงที่สุดของระบบฟุตบอลกึ่งอาชีพในอังกฤษ และถูกจัดให้เป็นลีกที่อยู่ลำดับ 5 ของระบบลีกอังกฤษทั้งหมด โดยผู้ชนะจะได้เลื่อนชั้นสู่ฟุตบอลลีกทู ซึ่งเป็นลีกระดับล่างสุดในระบบฟุตบอลลีก หรือลีกระดับอาชีพ
ในอดีตลีกคอนเฟเรนซ์ พรีเมียร์ จัดเป็นลีกของสโมสรฟุตบอลกึ่งอาชีพ โดยมีการผสมผสานทั้งสโมสรอาชีพเก่าแก่ที่ตกชั้นลงมาจากลีกทู และสโมสรสมัครเล่นที่เลื่อนชั้นขึ้นมาจากลีกระดับล่าง ในฤดูกาล 2015–16 ได้มีการเปลี่ยนชื่อลีกเป็น "เนชันนัลลีก" โดยมีผู้สนับสนุนหลักคือบริษัทแวนอะรามา ผู้ประกอบธุรกิจรถยนต์อเนกประสงค์ (รถแวน) ในสหราชอาณาจักร
เนชันนัลลีก ก่อตั้งขึ้นในปี ค.ศ.1979 ในชื่อ อลิอันซ์ พรีเมียร์ลีก และจัดการแข่งขันอย่างเป็นทางการครั้งแรกในฤดูกาล1979–80 และถือเป็นครั้งแรกที่มีการจัดแข่งขันอย่างเต็มรูปแบบ สำหรับการแข่งขันในระดับที่ต่ำกว่าลีกอาชีพ การหาสโมสรเข้าร่วมการแข่งขันนั้นมาจากสโมสรในนอร์ธเทิร์น พรีเมียร์ลีก และเซาท์เทิร์นลีก โดยสโมสรที่ชนะเลิศในฤดูกาลแรกคือสโมสรฟุตบอลอัลทริงแฮม
การจัดการแข่งขันอลิอันซ์ พรีเมียร์ลีก ส่งผลให้เกิดการพัฒนาวงการฟุตบอลในระดับล่าง และยกระดับฐานะทางการเงินของสโมสรเล็กๆในอังกฤษอย่างเป็นรูปธรรม โดยในฤดูกาล 1984–85 มีผู้สนับสนุนหลักอย่างเป็นทางการเป็นครั้งแรกคือบริษัท โกลา ผู้ผลิตอุปกรณ์กีฬา ทำให้มีการตั้งชื่อการแข่งขันตามผู้สนับสนุนหลักว่า "โกลา ลีก"
ฤดูกาล 1986–87 ได้มีการเปลี่ยนชื่อลีกเป็น ฟุตบอลคอนเฟเรนซ์ และมีชื่อในการแข่งขันตามผู้สนับสนุนรายใหม่ว่า "จีเอ็ม วูซ์ฮอลล์ คอนเฟเรนซ์" โดยในฤดูกาลนี้ฟุตบอลลีกของอังกฤษ ได้ยอมรับให้มีการเลื่อนชั้นและตกชั้น ระหว่างสโมสรที่ชนะเลิศในการแข่งขันฟุตบอลคอนเฟเรนซ์ และสโมสรที่ได้อันดับสุดท้ายในระดับดิวิชัน 4 (ปัจจุบันเปลี่ยนชื่อเป็นฟุตบอลลีกทู) โดยสโมสรแรกที่ได้เลื่อนชั้นสู่ลีกอาชีพจากการชนะเลิศในฟุตบอลคอนเฟเรนซ์ คือ "สโมสรฟุตบอลสการ์โบโร" และสโมสรแรกที่ตกชั้นจากลีกอาชีพลงมาคือ "สโมสรฟุตบอลลินคอล์น ซิตี"
ฤดูกาล 1999–2000 ฟุตบอลคอนเฟเรนซ์ ได้มีผู้สนับสนุนรายใหม่คือบริษัท เนชันไวด์ และใช้ชื่อในการแข่งขันว่า "เนชันไวด์ คอนเฟเรนซ์"
ตั้งแต่ฤดูกาล 2002–2003 เป็นต้นมาฟุตบอล คอนเฟเรนซ์ ได้รับการเพิ่มสโมสรที่จะได้รับการเลื่อนชั้นเป็น 2 สโมสร จากเดิมเฉพาะสโมสรที่ชนะเลิศ เป็นสโมสรที่ชนะเลิศ และผู้ชนะในรอบเพลย์ออฟ ที่แข่งกันระหว่างสโมสรที่ได้อันดับ 2 – อันดับ 5 ทั้งนี้มีข้อแม้ว่าสโมสรในฟุตบอลคอนเฟเรนซ์ที่จะเลื่อนชั้นได้จะต้องมีสนามเหย้าที่ได้มาตรฐานในระดับอาชีพเท่านั้น
ฤดูกาล 2006–2007 ลีกได้ผู้สนับสนุนรายใหม่ ที่มาแทนบริษัทเนชันไวด์ จึงเปลี่ยนชื่อลีกเป็นบลูสแควร์ พรีเมียร์ และใช้ชื่อนี้จนจบฤดูกาล 2013–2014
หลังจากบริษัทสคริล ได้เข้ามาเป็นผู้สนับสนุนต่อจากบลูสแควร์ ได้เพียงแค่ฤดูกาลเดียว ก็ได้บริษัทแวนอะรามา มาเป็นผู้สนับสนุนหลักรายใหม่อย่างเป็นทางการในฤดูกาล 2015–2016 และเปลี่ยนชื่อลีกเป็นเนชันนัลลีก ต่อมาในการแข่งขันฟุตบอลลีกทูฤดูกาล 2006–07 สโมสรบอสตัน ยูไนเต็ด ได้ถูกควบคุมทางการเงิน ทำให้สมาคมฟุตบอลอังกฤษลงโทษตัด 10 คะแนนและถูกปรับตกชั้นถึง 2 ดิวิชัน จากฟุตบอลลีกทู สู่ลีก "คอนเฟเรนซ์ นอร์ท" เมื่อจบฤดูกาล และถูกปรับตกชั้นอีกครั้ง ลงสู่ลีกสมัครเล่น "นอร์ทเทิร์น พรีเมียร์ลีก" หลังจบฤดูกาล 2008–09
นานาเซะ นิชิโนะ
นานาเซะ นิชิโนะ (; เกิด 25 พฤษภาคม 2537) เป็นนักร้องและนางแบบ เป็นหนึ่งในสมาชิกของวงไอดอลญี่ปุ่น โนกิซากะ46
ในปี 2011 เธอคัดเลือกโนกิซากะ46และได้รับเลือกให้เป็นหนึ่งใน 36 คน สมาชิกรุ่นแรกต่อมาเธอได้รับเลือกเป็นหนึ่งในสมาชิกเลือกสำหรับการเปิดตัวของพวกเขาเพลง Guruguru Cartain ปล่อยออกมาเมื่อวันที่ 22 กุมภาพันธ์ 2012 ในวันที่ 8 พฤศจิกายน 2012 เธอเปิดตัวเป็นนางแบบพร้อมกับไม ชิระอิชิที่เป็นสมาชิกของโนกิซากะ46ด้วย
เธอเข้ามามีตำแหน่งเซ็นเตอร์เป็นครั้งแรกใน โนกิซากะ46 ซิงเกิ้ลที่ 8 กิซุอิตะระคะตะโอะโมะอิ ของพวกเขา ซึ่งได้รับการปล่อยตัวในวันที่ 2 เมษายน 2014 เธอได้เป็นเซ็นเตอร์ 2 ซิงเกิ้ลต่อกัน ก่อนที่จะสูญเสียตำแหน่งที่ เธอได้กลับมาที่ตำแหน่งเซ็นเตอร์ ในซิงเกิ้ลที่ 11 ของวง อิโนะชิ วะ อุสึกุชิ ซึ่งได้รับการปล่อยตัวเมื่อวันที่ 18 มีนาคม 2015และปัจจุบัน เธอได้เป็น เซ็นเตอร์ทั้งหมด 7 ครั้งเยอะที่สุดในวง โดยแบ่งเป็น เซ็นเตอร์เดี่ยว 4 ซิงเกิ้ล และ W center 3 ซิงเกิ้ล
เธอปรากฏตัวในนิตยสารแฟชั่น non-no เป็นนางแบบพิเศษที่เริ่มต้นด้วยปัญหามิถุนายน 2015 ในเดือนกรกฎาคมปี 2015 เธอจะได้เล่นบทบาทแสดงนำในละครโนกิซากะ ฮะสึโมะริ เบะมาซุ
พีดีเอ็นไทยแลนด์แมนออฟเดอะเยียร์
พีดีเอ็นไทยแลนด์แมนออฟเดอะเยียร์ (PDN Thailand Man Of The Year) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2556 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล
สัญลักษณ์สี
พีดีเอ็นไทยแลนด์แมนออฟเดอะเยียร์ 2013 การประกวดรอบตัดสินจัดขึ้นเมื่อวันที่ 18 สิงหาคม 2556 ณ ฟลาวาเรสเตอร์รองท์แอนด์บาร์, โรงแรมดรีม, กรุงเทพมหานคร โดยผู้ชนะการประกวดในครั้งนี้ คือ คุณากร วงศ์พยัคฆ์ ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2013 แต่ไม่สามารถเข้าร่วมประกวดได้ วรภพ คล้ายสังข์ จึงเป็นการประกวดเพื่อค้นหาตัวแทนไปประกวด มิสเตอร์อินเตอร์เนชันแนล 2013 ที่ประเทศ อินโดนีเซีย
ที่ผ่านรอบคัดเลือกเข้าสู่รอบ 17 คนสุดท้ายของการประกวดพีดีเอ็นไทยแลนด์แมนออฟเดอะเยียร์ 2013 มีรายชื่อดังต่อไปนี้:
สถานีคอมเพล็กซ์ดิจิทัลคาซัน
สถานีคอมเพล็กซ์ดิจิทัลคาซัน () เป็นสถานีรถไฟฟ้าสายคย็องบู, รถไฟใต้ดินโซล สาย 1 และรถไฟใต้ดินโซล สาย 7 ชื่อเดิมคือสถานีคารีบง
โอลิเวอร์ ไซกส์
โอลิเวอร์ สกอตต์ "โอลิ" ไซกส์ () เกิดเมื่อวันที่ 20 พฤศจิกายน ค.ศ. 1986 เขาเป็นนักดนตรีชาวอังกฤษ เป็นที่รู้จักในฐานะนักร้องนำวงดนตรีเมทัลคอร์ บริงมีเดอะฮอไรซัน และเป็นผู้ก่อตั้งบริษัทเสื้อผ้าชื่อว่า ดรอปเดดโคลททิง
แม่น้ำฮัน (ประเทศเกาหลี)
แม่น้ำฮัน (; ฮันกึล: 한강 ;ฮันจา: 漢江) เป็นแม่น้ำบนคาบสมุทรเกาหลี, ประเทศเกาหลีใต้ น้ำแม่มีความยาวทั้งสิ้น 497.5 กิโลเมตร มีต้นกำเนิดมาจากภูเขาแทแบ็ก และไหลลงสู่ทะเลเหลือง
โทลกรุป
โทลกรุป () ส่วนหนึ่งของเจแปนโพสต์ เป็นบริษัทขนส่งและโลจิสติกส์ซึ่งมีปฏิบัติการทั้งทางถนน ราง ทะเล อากาศและโกดัง โทลมุ่งเน้นในภูมิภาคเอเชียแปซิฟิก และมีเครือข่าย 1,200 จุดใน 50 ประเทศ
กลุ่มโทรที่มีห้าแผนกปฏิบัติการ:
ส่งต่อทั่วโลกให้โทรส่งต่อการขนส่งระหว่างประเทศและการจัดหาบริการการจัดการห่วงโซ่ที่มีตั้งแต่บริการห่วงโซ่อุปทานที่ซับซ้อนผ่านพอร์ตต่อพอร์ตการเคลื่อนไหวส่งต่อการขนส่ง
โทรจิสติกส์ระดับโลกที่ให้บริการโลจิสติกสัญญาผู้เชี่ยวชาญ มันมีการขนส่งคลังสินค้าและการบริการที่มีมูลค่าเพิ่มรวมถึงการให้บริการขนส่งสินค้าบริการกระจายคลังสินค้าเทียบท่าข้ามบริการท่าเทียบเรือบริการห่วงโซ่อุปทานและโลจิสติกชิ้นส่วนเสร็จ
ทรัพยากรโทรและรัฐบาลจิสติกส์ให้บริการโลจิสติกและห่วงโซ่อุปทานน้ำมันและก๊าซเหมืองแร่พลังงานและภาครัฐและการป้องกันในออสเตรเลียเอเชียและแอฟริกา
โทรทั่วโลก Express ให้พัสดุและบริการจัดส่งจัดส่ง; บริการขนส่งสินค้าเช่นการเคลื่อนไหว linehaul ท้องถิ่นและระหว่างรัฐ; บริการจัดจำหน่ายเช่นรับแพ็คและการจัดส่ง; ข้อมูลและการบริการด้านเอกสารเช่นการจัดการเอกสารคลังข้อมูลและการบริการจัดการการพิมพ์; และเครื่องบินที่สนามบินและบริการรวมทั้งพื้นดินและการจัดการขนส่งสินค้าและเครื่องบินเช่าเหมาลำ
ส่งต่อให้ประเทศโทรภายในประเทศถนนทางรถไฟและการขนส่งสินค้าทางทะเลที่อยู่ในการส่งต่อประเทศออสเตรเลียและนิวซีแลนด์
จักรพรรดินีเกียง
จักรพรรดินีเจียง (; ) เป็นสมเด็จพระจักรพรรดินีในจักรพรรดิโจ้วซิน สมเด็จพระจักรพรรดิพระองค์สุดท้ายแห่งราชวงศ์ซางในประวัติศาสตร์จีน ก่อนที่พระสนมต๋าจีมาล่อลวงพระเจ้าโจ้วให้ถึงแก่ความวิบัติ พระสนมต๋าจีทำให้พระเจ้าโจ้วลุ่มหลงจนละเลยราชการ และบริหารบ้านเมืองอย่างโฉดเขลา ไพร่ฟ้าจึงก่นด่าทั้งแผ่นดิน
ต่อมาข้าราชการผู้ใดว่ากล่าวทัดทานพระองค์ ก็โปรดให้ลงโทษถึงตายด้วยวิธีต่าง ๆ ตามคำพระสนมต๋าจี เช่น ให้สร้างเสาทองแดง เอาถ่านสุมจนเสาร้อน แล้วเอาข้าราชการล่ามโซ่ไปนาบเสาจนตาย กลิ่นศพตระหลบไปทั้งวัง และยังให้ขุดเหวหน้าพระที่นั่ง เอางูมาใส่จนเต็ม แล้วโยนข้าราชการลงไปให้งูกิน พระอัครมเหสีเจียง (姜皇后; ฮกเกี้ยนว่า เกียง) ทูลทัดท้าน ทำให้พระสนมต๋าจีผูกใจเจ็บจึงทูลยุยงให้ลงโทษควักลูกตารีดเอาคำสารภาพว่าเป็นกบฏ พระนางไม่ยอมรับ ก็โปรดให้เอานาบเสาทองแดง แต่พระนางสิ้นพระชนม์เสียก่อน.
พ็อปพิวเลดี
พ็อปพิวเลดี () เป็นวงดนตรีหญิงล้วนสัญชาติไต้หวัน มีสมาชิกห้าคน ก่อตั้งขึ้นในปี 2012 และสังกัดฮิมอินเตอร์เนชันนัลมิวสิก (HIM International Music) ชื่อวงย่อมาจาก "popular lady" แสดงถึงความประสงค์ของหญิงสาวกลุ่มนี้ที่จะแสวงหาชื่อเสียงลาภยศโดยใช้ดนตรีเป็นเครื่องมือ
แม้จะได้รับความนิยมมาก แต่ก็เป็นที่วิพากษ์วิจารณ์อย่างกว้างขวางว่า พ็อปพิวเลดีไม่มีทั้งพรสวรรค์และความสามารถในการร้องเพลง
พ็อปพิวเลดีเปิดตัวเมื่อวันที่ 14 ธันวาคม 2012 โดยออกอีพีชื่อ "อีจื๋ออีจื๋ออ้าย" (一直一直愛; "Keep Keep Loving") ซึ่งคัฟเวอร์เพลง "พริตตีบอย" (Pretty Boy) ขอวงเอ็มทูเอ็ม (M2M) อีพีดังกล่าวติดหนึ่งในสิบผลงานเพลงขายดีในประเทศไต้หวัน และมิวสิกวีดิโอเพลงหลักก็มีผู้ชมถึงสองแสนครั้งในหกวันและแปดแสนครั้งในหนึ่งเดือน อย่างไรก็ดี พ็อปพิวเลดีถูกวิพากษ์วิจารณ์อย่างกว้างขวางว่า ขาดทั้งพรสวรรค์และความสามารถในการร้องเพลง ในปีนั้น พ็อปพิวเลดียังร้องเพลง "ฟีลมี" (Feel Me) กับ หวัง ตงเฉิง (汪東城) เพื่อประกอบละครโทรทัศน์เรื่อง "จงจี้อีปัน 2" (終極一班2; "KO One Return")
พ็อปพิวเลดีออกอีพีชุดที่สองชื่อ "เสี่ยวเว่ย์หลาย" (小未來; "Popu Future") ในวันที่ 13 กันยายน 2013 ในปีนั้น ยังได้ร้องเพลง "มี่ถัง" (蜜糖; Honey) ประกอบละคร "หย่งกั่นโชวชูหวั่วอ้ายหนี่" (勇敢說出我愛你; "Say I Love You") ด้วย
พ็อปพิวเลดีออกอีพีชุดที่สามชื่อ "มอร์" ("More") ในวันที่ 22 สิงหาคม 2014
พ็อปพิวเลดียังเป็นพิธีกรรายการหลายรายการ เช่น รายการ "ตงหวั่งพ็อปพิวซิ่ว" (東網 Pop U秀; "East Network Pop U Show") ซึ่งออกอากาศตั้งแต่วันที่ 11 สิงหาคม 2014 ถึง 17 กรกฎาคม 2015 และรายการ "ชูเลี่ยนจี้" (初戀誌; "Love Blog") นอกจากนี้ เพลงหลายเพลงของพ็อปพิวเลดียังได้ใช้ในละครโทรทัศน์หลายเรื่อง เช่น เรื่อง "เหม่ย์เหรินหลงทัง" (美人龍湯; "Spring Love"), "อ้ายช่างเหลี่ยงเก้อหวั่ว" (愛上兩個我; "Fall in Love with Me"), และ "จินอ้าย-ยฺวี่เต้าทา" (真愛遇到他; "Go, Single Lady")
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 3
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 3 เป็นรายการประกวดความสามารถในเรื่องการเรียลลิตีโชว์เต้นของคนที่มีน้ำหนักมาก โดยจะมีการเปิดรับสมัครและคัดเลือก ในปีนี้มีการเปลี่ยนแปลงคือ ในสัปดาห์แรกมีจำนวน 16 คน จับคู่แบทเทิล ให้ได้ผู้ชนะ 8 คนสุดท้าย แต่เนื่องจากมีคู่ที่มีคะแนนรวมเท่ากัน 1 คู่ ทำให้มีผู้เข้าแข่งขันทั้งสิ้น 9 คน และทั้ง 9 คนสุดท้ายต้องมาแข่งขันกันในสัปดาห์ต่อไป ออกอากาศทุกวันเสาร์ เวลา 17.45 น. ทางสถานีวิทยุโทรทัศน์ไทยทีวีสีช่อง 3 โดยเริ่มออกอากาศวันแรกในวันที่ 1 สิงหาคม พ.ศ. 2558การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
ในสัปดาห์ที่ 1.1 (1 สิงหาคม พ.ศ. 2558) เป็นการแข่งขัน "เพื่อหา 8 คนสุดท้าย" มีรายละเอียดดังนี้
สัปดาห์ที่ 1.2 ( 8 สิงหาคม   พ.ศ. 2558) เป็นการแข่งขัน "เพื่อคัด 8 คนสุดท้าย" มีรายละเอียดดังนี้
สัปดาห์ที่ 2 ( 15 สิงหาคม   พ.ศ. 2558) เป็นการแข่งขันในหัวข้อ "เพลงพี่เบิร์ด" มีรายละเอียดดังนี้
สัปดาห์ที่ 3 ( 29 สิงหาคม   พ.ศ. 2558) เป็นการแข่งขันในหัวข้อ "สวรรค์บ้านทุ่ง" มีรายละเอียดดังนี้
สัปดาห์ที่ 4 ( 5 กันยายน   พ.ศ. 2558) เป็นการแข่งขันในหัวข้อ "แม่ไม้มวย Dance" มีรายละเอียดดังนี้
สัปดาห์ที่ 5 ( 12 กันยายน   พ.ศ. 2558) เป็นการแข่งขันในหัวข้อ "ดาวกระจ่างฟ้า" มีรายละเอียดดังนี้
สัปดาห์ที่ 6 ( 19 กันยายน   พ.ศ. 2558) เป็นการแข่งขันในหัวข้อ "Hip Hop World" มีรายละเอียดดังนี้
สัปดาห์ที่ 7 ( 26 กันยายน   พ.ศ. 2558) เป็นการแข่งขันในหัวข้อ "ศึก Battle" มีรายละเอียดดังนี้
รอบที่ 1 เป็นการเต้นเดี่ยว
รอบที่ 2 เป็นการ Battle
สรุปคะแนน
สัปดาห์ที่ 8 ( 3 ตุลาคม   พ.ศ. 2558) 
 ไม่มีการแข่งขัน มีการพูดคุยกับ 9 คนสุดท้าย
สัปดาห์ที่ 9 ( 10 ตุลาคม   พ.ศ. 2558) เป็นการแข่งขันในรอบ "ชิงชนะเลิศ" มีรายละเอียดดังนี้
รอบที่ 1 เป็นการเต้นกับโปร รอบที่ 2 เป็นการเต้นเดี่ยว ไม่มีโปร
พันธมิตรประชาธิปไตยสิงคโปร์
พันธมิตรประชาธิปไตยสิงคโปร์ (; ) เป็นพันธมิตรของพรรคการเมืองในประเทศสิงคโปร์ ก่อตั้งขึ้นในช่วงสั้น ๆ ก่อนการเลือกตั้ง พ.ศ. 2544 เพื่อรวมพรรคการเมืองที่หลากหลายเข้ามาเป็นแนวร่วมที่มีเอกภาพ เพื่อต่อสู้กับพรรคกิจประชาชน ประธานพันธมิตรคือ เชียม ซีตง หัวหน้าพรรคประชาชนสิงคโปร์ และอดีตสมาชิกสภาผู้แทนราษฎร สมาชิกร่วมก่อตั้งได้แก่ พรรคความเป็นปึกแผ่นแห่งชาติ พรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ต่อมาใน พ.ศ. 2550 พรรคความเป็นปึกแผ่นแห่งชาติถอนตัวออกจากพันธมิตร ต่อมาในเดือนกุมภาพันธ์ พ.ศ. 2554 เชียมได้ประกาศว่าพรรคประชาชนสิงคโปร์ออกจากพันธมิตรเช่นกัน
พันธมิตรได้ส่งผู้สมัคร 13 คน ได้คะแนนร้อยละ 12.0 เชียมได้รับเลือกตั้ง พร้อมกับสตีฟ เชีย จากพรรคความเป็นปึกแผ่นแห่งชาติ โดยเชียมได้เป็นผู้นำฝ่ายค้านในสภา
ในการเลือกตั้งครั้งนี้ พันธมิตรประกาศเป้าหมายว่าต้องการ 15 ที่นั่ง และเตรียมจัดตั้งคณะรัฐมนตรีเงา แต่ผลการเลือกตั้งปรากฏว่าพันธมิตรไม่ได้รับเลือกตั้ง ตำแหน่งผู้นำฝ่ายค้านเป็นของ โล เทียเคียว จากพรรคแรงงานสิงคโปร์
หลังการเลือกตั้งครั้งนี้ พรรคความเป็นปึกแผ่นแห่งชาติได้ประกาศถอนตัวออกไปใน พ.ศ. 2550 ต่อมา ใน พ.ศ. 2553 เชียมพยายามดึงพรรคปฏิรูปเข้ามาร่วมในพันธมิตร แต่สมาชิกไม่พอใจบทบาทของเชียมและได้ลงมติในวันที่ 28 กุมภาพันธ์ พ.ศ. 2554 ปลดเชียมออกจากประธานพันธมิตร ต่อมาในวันที่ 2 มีนาคม พ.ศ. 2554 เชียมจึงตัดสินใจนำพรรคประชาชนสิงคโปร์ออกจากพันธมิตร
พรรคประชาธิปไตยสิงคโปร์
พรรคประชาธิปไตยสิงคโปร์ (; อักษรจีนตัวย่อ: 新加坡民主党; อักษรจีนตัวเต็ม: 新加坡民主黨; ; ) เป็นพรรคการเมืองในสิงคโปร์ ก่อตั้งเมื่อ พ.ศ. 2523 โดยเชียม ซีตง ซึ่งได้เป็นสมาชิกสภาผู้แทนราษฎรใน พ.ศ. 2527 พรรคนี้มีสมาชิกสภา 2 คน ในการเลือกตั้ง พ.ศ. 2534 9ต่อมา ใน พ.ศ. 2536 เชียมพลาดจากการเป็นคณะกรรมการสูงสุดของพรรค โดย ดร.ชี ซุนจวนได้เป็นแทน ในการเลือกตั้ง พ.ศ. 2540 ลิงและเชิวแพ้การเลือกตั้งซ่อมและเชียมออกจากพรรคไปอยู่พรรคประชาชนสิงคโปร์ หลังจากนั้นพรรคนี้ก็ไม่ได้รับเลือกตั้งอีก
พรรคประชาธิปไตยสิงคโปร์ก่อตั้งขึ้นเมื่อ 6 สิงหาคม พ.ศ. 2523 โดยทนายความ เชียม ซีตง ซึ่งเคยลงสมัครรับเลือกตั้งในนามผู้สมัครอิสระหลายครั้ง เชียมเป็นเลขาธิการพรรคโดยมี ฟก ไตลอยเป็นหัวหน้าพรรค ในวันที่ 19 ตุลาคม พ.ศ. 2523 พรรคประกาศใช้ตราเป็นรูปวงกลมขาวอยู่หลังลูกศรขาวบนพื้นสีแดง และจดทะเบียนอย่างเป็นทางการในวันที่ 21 กันยายน พ.ศ. 2524
ใน พ.ศ. 2527 เชียมได้รับเลือกตั้ง และเป็นสมาชิกพรรคหนึ่งในสองคนในสภา จนกระทั่งเยยารัตนัมถูกปลดออกเมื่อพ.ศ. 2529 จึงเหลือเขาเพียงคนเดียว เชียมได้รับเลือกตั้งอีกครั้งในพ.ศ. 2531 จน พ.ศ. 2534 พรรคประชาธิปไตยจึงประสบความสำเร็จ ได้รับเลือก 3 ที่นั่งคือ เชียม และอีก 2 คนคือ ลิง เฮาตง และเชิว ไชเชิน
ใน พ.ศ. 2536 ชี ซุนจวน อาจารย์ทางด้านจิตวิทยาจากมหาวิทยาลัยแห่งชาติสิงคโปร์ ได้เข้ามาร่วมกับพรรค แต่หลังจากนั้น 3 เดือน ชีถูกไล่ออกจากมหาวิทยาลัยในข้อหาใช้เงินวิจัยโดยผิดกฎหมาย ชีกล่าวว่าเขาถูกไล่ออกเพราะการเมือง คณะกรรมกลางของพรรคสนับสนุนชี เชียมจึงลาออกจากคณะกรรมการกลางของพรรคและชีเข้ามาเป็นแทน กลุ่มผู้สนับสนุนเชียมออกไปตั้งพรรคประชาชนสิงคโปร์ใน พ.ศ. 2537 เชียมลาออกจากพรรคใน พ.ศ. 2540 และเข้าร่วมกับพรรคประชาชนสิงคโปร์
หลังจากได้เป็นผู้นำพรรค ชี ซุนจวนได้เสนอแนวคิดเกี่ยวกับความบกพร่องของประชาธิปไตยในสิงคโปร์ออกสื่อ และเขียนหนังสือทางการเมืองตีพิมพ์ใน พ.ศ. 2539 แต่ในการเลือกตั้ง พ.ศ. 2540 และ พ.ศ. 2544 พรรคประชาธิปไตยไม่ได้รับเลือก ในเดือนสิงหาคม พ.ศ. 2548 พรรคได้ออกรายการวิทยุซึ่งออกอากาศทั้งภาษาอังกฤษ ภาษาจีน ภาษาทมิฬและภาษามลายู ในเดือน มีนาคม พ.ศ. 2549 ก่อนการเลือกตั้งในปีนั้น ชี ซุนยวนถูกตัดสินจำคุก ลิง เฮาตงประกาศนำพรรคต่อสู้ต่อไป แต่ก็ไม่ได้รับเลือกตั้งในปีนั้น
ยศ แสงเทียน
ยศ แสงเทียน (Yot Sangthien ) เกิดเมื่อ 19 มกราคม พ.ศ. 2480 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นไลท์มิดเดิลเวท รอบแรกแพ้ โทบี กิบสัน จากสหรัฐ ตกรอบ เมื่อ 13 ตุลาคม พ.ศ. 2507
ราชอาณาจักรฮิญาซ
ราชอาณาจักรฮิญาซ (; , "Mamlakat al-Ḥijāz") เป็นรัฐที่ตั้งอยู่ในภูมิภาคฮิญาซบนคาบสมุทรอาหรับ ได้รับเอกราชหลังจักรวรรดิออตโตมันล่มสลายในสงครามโลกครั้งที่หนึ่ง และปกครองโดยกษัตริย์แห่งราชวงศ์ฮัชไมต์ จนถึงปี ค.ศ. 1925 ราชอาณาจักรแห่งนี้ก็ถูกพิชิตโดยรัฐสุลต่านนัจญด์ กลายเป็นราชอาณาจักรฮิญาซและนัจญด์ และพัฒนามาเป็นประเทศซาอุดีอาระเบียในปัจจุบัน
แฟกซุล
แฟกซุล() เป็นจำนวนมหาศาล เท่ากับ 200 แฟกทอเรียล (formula_1) จำนวนนี้มีค่าในการยกกำลังเท่ากับ formula_2
หนีตายฝ่านรกข้ามแดน
หนีตายฝ่านรกข้ามแดน () เป็นภาพยนตร์โลดโผน/ระทึกขวัญ กำกับโดยจอห์น เอริค ดาวเดิล นำแสดงโดยโอเวน วิลสันและเพียร์ซ บรอสแนน
แจ็ค (โอเวน วิลสัน) นักธุรกิจชาวต่างชาติ ตัดสินใจเข้ามาตั้งรกรากพร้อมครอบครัวในประเทศสมมติประเทศหนึ่ง ที่นั่นพวกเขาต้องพบกับการลุกฮือทางการเมืองที่ไม่อาจควบคุมได้ ท่ามกลางสถานการณ์คับขันที่ชาวต่างชาติตกเป็นเป้า แจ็คและครอบครัวต้องพยายามหลบหนีและเอาตัวรอดให้ได้"หนีตายฝ่านรกข้ามแดน" ทำรายได้เปิดตัวในประเทศไทย 410,000 บาท ระหว่างวันที่ 17-23 กันยายน 2558 ภาพยนตร์เรื่องนี้ทำรายได้ 3.54 ล้านบาท
เทศบาลตำบลนาหนองทุ่ม
เทศบาลตำบลนาหนองทุ่ม อาจหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
พระธรรมทัสสีพุทธเจ้า
เมื่อศาสนาพระอัตถทัสสีพุทธเจ้าอันตรธานไปแล้ว ในวรกัปเดียวกันนั้น พระพุทธเจ้าพระองค์สุดท้ายของกัปนี้ได้อุบัติขึ้น ทรงมีพระนามว่า พระธรรมทัสสีพุทธเจ้า
พระธรรมทัสสีพุทธเจ้า ทรงประสูติในราชตระกูลกษัตริย์แห่งกรุงสรณะ ทรงมีพระราชบิดาพระนามว่า พระเจ้าสรณะ พระราชมารดาพระนามว่า พระนางสุนันทาราชเทวี ขณะที่ทรงประสูติกล่าวกันว่า ความ
ไม่ชอบธรรมในการตัดสินคดีขณะนั้นต่างเสื่อมหายไปหมด เหลือไว้เพียงความยุติธรรม พระราชบิดาและพระราชมารดา พระธรรมทัสสีกุมาร
พระธรรมทัสสีกุมาร ทรงเจริญพระชันษาขึ้นตามลำดับ พระองค์ทรงครองปราสาท ๓ หลัง ชื่อ อรชะ วิรชะ และสุทัสสนะ มีพระนางวิจิโกฬิราชเทวี เป็นพระอัครมเหสี ทรงมีนางสนมนารีแวดล้อม ๒๒๐,๐๐๐ นาง ทรงครองราชสมบัติอยู่ ๘,๐๐๐ ปี
เมื่อพระนางวิจิโกฬิราชเทวี ทรงประสูติพระโอรส พระนามว่า ปุญญวัฒนกุมาร พระธรรมทัสสีกุมารทรงทอดพระเนตร เทวทูต ๔ จึงได้อธิษฐานเสด็จออกบรรพชา ปราสาทสุทัสสนะของพระองค์จึงลอยขึ้นไปกลางอากาศ มีมนุษย์ออกบวชตามเสด็จ ๑๐๐,๐๐๐ โกฏิ
พระธรรมทัสสีกุมารทรงบำเพ็ญทุกกรกิริยาอยู่ ๗ วัน ได้รับข้าวมธุปายาสที่ พระนางวิจิโกฬิ ถวายและทรงรับหญ้าคา ๘ กำ ที่ สิริวัฒนมานพ นำมาถวาย ทรงปูลาดใต้ต้นพระศรีมหาโพธิ์ชื่อ ต้นพิมพิชาละ
ต้นมะกล่ำเครือ เป็นโพธิบัลลังก์ กว้าง ๕๓ ศอก และได้ตรัสรู้พระโพธิญาณเที่นั้น
หลังจากนั้น พระธรรมทัสสีพุทธเจ้า ทรงยั้งอยู่ ณ พระมหาโพธิ์เป็นเวลา ๗ สัปดาห์ จึงทรงเสด็จไปที่ ป่าอิสิปตนมฤคทายวัน ที่พระสงฆ์ที่บวชตามพระองค์พำนักอยู่ ทรงประกาศพระธรรมจักร พระภิกษุ ๑๐๐,๐๐๐ โกฏิ ได้บรรลุธรรมทั้งหมดในคราวนั้น
ธรรมาภิสมัยในพุทธกาลของพระธรรมทัสสีพุทธเจ้าได้บังเกิดขึ้น ๓ วาระ คือ
พระธรรมทัสสีพุทธเจ้า ทรงมีพระวรการสูง ๘๐ ศอก พระรัศมีแผ่ไปหมื่นโลกธาตุ ทรงดับขันธ์ปรินิพพานเมื่อพระชนมายุได้ ๑๐๐,๐๐๐ ปี ณ วิหารเกสาราม กรุงสาลวดี พระธาตุของพระองค์บรรจุในเจดีย์ สูง ๓ โยชน์ ณ เกสาราม ศาสนาของพระองค์ดำรงค์อยู่ได้ ๑๐๐,๐๐๐ ปี จึงอันตรธานสิ้น
ในยุคของพระธรรมทัสสีพุทธเจ้า พระโพธิสัตว์โคตมะได้เป็น ท้าวสักกเทวราชนามว่า " ท้าวสักกปุรินททะ" ได้บูชาพระพุทธเจ้าธรรมทัสสีด้วยดอกไม้และของหอมจากสวรรค์ และบรรเลงทิพยดนตรีถวายพระพุทธองค์ พระธรรมทัสสีพุทธเจ้าจึงทรงพยากรณ์ว่า
ล่วงไป ๑,๘๐๐ กัป ท้าวสักกปุรินททะ ผู้นี้จักเป็นพระพุทธเจ้า พระนามว่า โคตมะ
ชั้นใต้ดินของทำเนียบขาว
ชั้นใต้ดินของทำเนียบขาว ซึ่งเป็นที่พำนักและที่ทำงานของประธานาธิบดีสหรัฐอเมริกาในกรุงวอชิงตัน ดี.ซี. ตั้งอยู่ด้านล่างของระเบียงด้านทิศเหนือ (North Portico) ซึ่งภายในประกอบไปด้วยส่วนที่ทำงานของช่างไม้ วิศวกร ช่างดูแลดอกไม้ สำนักงานของทันตแพทย์ และอื่น ๆ
นอกจากนี้ห้องยุทธการ (Situation Room) ก็ตั้งอยู่ในชั้นใต้ดินของปีกตะวันตกอีกด้วย
ในช่วงสงครามโลกครั้งที่สอง หลุมหลบภัยถูกสร้างขึ้นใต้ปีกตะวันออกของทำเนียบขาว ซึ่งต่อมาถูกดัดแปลงไปเป็นศูนย์ปฏิบัติการฉุกเฉินของประธานาธิบดี (Presidential Emergency Operations Center)
ส่วนล่างถัดจากชั้นใต้ดินถูกต่อเติมในช่วงการบูรณะทำเนียบขาวของประธานาธิบดีแฮร์รี เอส. ทรูแมน ซึ่งภายในประกอบไปด้วยพื้นที่เก็บของ เครื่องซักรีด เครื่องควบคุมลิฟต์ เครื่องทำน้ำอ่อน (Water softener) และเตาเผาขยะ เช่นเดียวกับห้องแต่งตัวของเจ้าหน้าที่ผู้ดูแลทำเนียบขาว
ต่อมาในปี ค.ศ. 1953 ประธานาธิบดีดไวต์ ดี. ไอเซนฮาวร์ ออกอากาศการถ่ายทอดสดจากห้องพิเศษในชั้นใต้ดินของทำเนียบขาวเป็นครั้งแรก แต่ไม่นานหลังจากนั้น "ห้องออกอากาศ" ดังกล่าวก็ถูกแบ่งออกและนำไปใช้งานเพื่อจุดประสงค์อื่น ส่วนลู่โบว์ลิงถูกเพิ่มเข้ามาในสมัยของประธานาธิบดีริชาร์ด นิกสัน ในปี ค.ศ. 1969
หลังจากที่สมาคมอุตสหกรรมแผ่นเสียงแห่งสหรัฐอเมริกาแนะว่าควรขยายห้องสมุดของทำเนียบขาวออกไปและนำแผ่นเสียงมาเก็บรักษาไว้ ทางสมาคมจึงได้ร่วมกันบริจาคแผ่นเสียงแอลพีมากกว่า 2,200 แผ่นให้แก่ห้องสมุดตลอดช่วงรัฐบาลประธานาธิบดีนิกสัน ต่อมาเมื่อประธานาธิบดีโรนัลด์ เรแกนเข้าดำรงตำแหน่ง ชุดแผ่นเสียงดังกล่าวจึงถูกย้ายไปเก็บไว้ยังชั้นใต้ดินนับแต่นั้นเป็นต้นมา
ฟรีแลนซ์..ห้ามป่วย ห้ามพัก ห้ามรักหมอ
ฟรีแลนซ์..ห้ามป่วย ห้ามพัก ห้ามรักหมอ () เป็นภาพยนตร์ไทยแนวโรแมนติก-แบล็คคอมเมดี้-ดราม่า เขียนบทและกำกับโดย นวพล ธำรงรัตนฤทธิ์ ผลิตโดยจอกว้างฟิล์ม และจัดจำหน่ายโดยจีทีเอช นำแสดงโดย ซันนี่ สุวรรณเมธานนท์ และ ดาวิกา โฮร์เน่ กำหนดเข้าฉายอย่างเป็นทางการในวันที่ 3 กันยายน พ.ศ. 2558 ว่าด้วยเรื่องราวของฟรีแลนซ์ที่ทำงานข้ามวันข้ามคืนจนเป็นผื่น เลยต้องไปหาหมอจนแอบชอบหมอจีทีเอชจัดฉาย "ฟรีแลนซ์..ห้ามป่วย ห้ามพัก ห้ามรักหมอ" รอบสื่อมวลชน เมื่อวันที่ 1 กันยายน 2558 ณ พารากอนซีนีเพล็กซ์ ศูนย์การค้าสยามพารากอน และเข้าฉายรอบปกติในอีกสองวันถัดมา โดยทำรายได้ในวันเปิดตัว 11.60 ล้านบาท ระหว่างวันที่ 24-30 กันยายน ค.ศ. 2015 ภาพยนตร์เรื่องนี้ทำรายได้ 86.07 ล้านบาท
ห้องสมุด (ทำเนียบขาว)
ห้องสมุดทำเนียบขาว ตั้งอยู่ชั้นระดับพื้นดินของทำเนียบขาว ซึ่งเป็นที่พำนักและที่ทำงานอย่างเป็นทางการของประธานาธิบดีสหรัฐอเมริกา ห้องมีขนาดความกว้างประมาณ 8.2 เมตร คูณ 7.0 เมตร หรือ 57.4 ตารางเมตร (27 ฟุต คูณ 23 ฟุต หรือ 621 ตารางฟุต) และตั้งอยู่ในส่วนตะวันออกเฉียงเหนือจองตึก ห้องสมุดถูกใช้เป็นส่วนรับรองแขกสำหรับการจิบน้ำชาหรือการพบปะพูดคุยกับประธานาธิบดีและสุภาพสตรีหมายเลขหนึ่ง ในช่วงการบูรณะทำเนียบขาวครั้งใหญ่ในคริสต์ทศวรรษที่ 1950 ระแนงไม้ของตึกหลังเก่าถูกรื้ออกและนำมาใช้ปูเป็นแนวกำแพงของห้องสมุด ส่วนวัสดุจากตึกหลังเก่าหลายชนิดถูกนำมาใช้ทำกำแพงของห้องในชั้นใต้ดิน
ประธานาธิบดีจอห์น แอดัมส์ ผู้พำนักอยู่ ณ ทำเนียบขาวเป็นคนแรก ใช้ห้องนี้เป็นห้องซักรีด ซึ่งมีการกล่าวว่าในขณะนั้นเต็มไปด้วย "อ่าง ถัง และของจิปาถะนานาชนิด" ต่อมาในสมัยของประธานาธิบดีมิลลาร์ด ฟิลล์มอร์ (ค.ศ. 1850 - ค.ศ. 1853) จึงได้มีการเสนอของบประมาณจากรัฐสภาสนับสนุนการก่อสร้างห้องสมุดประจำทำเนียบ ดังนั้นห้องสมุดนี้จึงถูกสร้างขึ้นในสมัยประธานาธิบดีฟิลล์มอร์ ซึ่งมีสุภาพสตรีหมายเลขหนึ่งในขณะนั้นอย่าง อบิเกล ฟิลล์มอร์ เป็นแกนนำในการจัดสร้าง แต่เดิมห้องสมุดตั้งอยู่ในห้องรูปไข่สีเหลือง (Yellow Oval Room) จนกระทั่งปี ค.ศ. 1929 ในสมัยประธานาธิบดีเฮอร์เบิร์ต ฮูเวอร์ ได้มีการย้ายห้องสมุดมายังตำแหน่งปัจจุบัน ซึ่ง ณ เวลาดังกล่าวแทบจะมีหนังสือหลงเหลืออยู่ในคฤหาสน์เลย ดังนั้นสมาคมผู้ค้าหนังสือแห่งสหรัฐอเมริกาจึงได้ร่วมกันบริจาคหนังสือให้แก่ทำเนียบขาว และทำเช่นนั้นในสมัยประธานาธิบดีอีกหลายคนถัดมา ห้องได้รับการปรับปรุงเล็กน้อย ก่อนที่จะได่รับการรื้อสร้างใหม่หมดในปี ค.ศ. 1952 ซึ่งเป็นช่วงบูรณะทำนเยบขาวครั้งใหญ่โดยประธานาธิบดีแฮร์รี เอส. ทรูแมน โดยนำเอาไม้ซุงจากตึกหลังเก่ามาทำเป็นระแนงกำแพงไม้ จนกระทั่งในสมัยประธานาธิบดีจอห์น เอฟ. เคนเนดี ได้มีการปรับปรุงห้องสมุดใหม่ด้วยการทาสีระแนงไม้ที่แต่เดิมไม่ได้ถูกทาสี และเปลี่ยนไปเป็นห้องนั่งเล่นที่ตกแต่งแบบเฟเดอรัล (Federal style) โดยนักออกแบบภายใน สเตฟาน บูแดง
ต่อมาเพื่อเป็นการเฉลิมฉลองในวาระที่มากีส์เดอลาฟาแยตมาเยือนสหรัฐอเมริกาในปี ค.ศ. 1824 – ค.ศ. 1825 ไซมอน วิลลาร์ด จึงได้จัดสร้างนาฬิกาแบบประภาคารขึ้นและนำมาไว้ยังห้องสมุดแห่งนี้
นอกจากนี้ห้องสมุดยังสามารถใช้เป็นทางเดินเชื่อมต่อไปยังห้องรับรองของสุภาพบุรุษและห้องน้ำภายในทำเนียบขาวได้อีกด้วย
เขตควังจิน
เขตควังจิน (; ฮันกึล: ; ฮันจา: ) เป็นหนึ่งใน 25 เขตที่อยู่ในกรุงโซล ประเทศเกาหลีใต้ ตั้งอยู่ทางด้านทิศเหนือของแม่น้ำฮัน เขตนี้มีพื้นที่ทั้งหมด 23.92 กม. และมีประชากรทั้งสิ้น 368,021 คน เขตควังจินก่อตั้งขึ้นในปี ค.ศ. 1995 โดยแยกออกจากเขตซ็องดง
เขตควังจินเป็นที่ตั้งของมหาวิทยาลัยค็อนกุกและมหาวิทยาลัยเซจง
แขวงควังจัง
แขวงควังจัง () เป็นแขวง "(ทง)" ของเขตควังจินในกรุงโซล ประเทศเกาหลีใต้
แขวงคุนจา
แขวงคุนจา () เป็นแขวง "(ทง)" ของเขตควังจินในโซล ประเทศเกาหลีใต้
แขวงคูอึย
แขวงคูอึย () เป็นแขวง "(ทง)" ของเขตควังจินในโซล ประเทศเกาหลีใต้
แขวงฮวายัง
แขวงฮวายัง () เป็นแขวง "(ทง)" ของเขตควังจินในโซล ประเทศเกาหลีใต้
แขวงโมจิน
แขวงโมจิน () เป็นแขวง "(ทง)" ของเขตควังจินในโซล ประเทศเกาหลีใต้
แขวงชายัง
แขวงชายัง () เป็นแขวง "(ทง)" ของเขตควังจินในโซล ประเทศเกาหลีใต้
แขวงชุงกก
แขวงชุงกก () เป็นแขวง "(ทง)" ของเขตควังจินในโซล ประเทศเกาหลีใต้
แขวงนึง
แขวงนึง () เป็นแขวง "(ทง)" ของเขตควังจินในโซล ประเทศเกาหลีใต้
แขวงโนยู
แขวงโนยู () เป็นแขวง "(ทง)" ของเขตควังจินในโซล ประเทศเกาหลีใต้
โยมิอูริเทเลแคสติงคอร์ปอเรชัน
โยมิอูริเทเลแคสติงคอร์ปอเรชัน (; ชื่อสถานี: สถานีโทรทัศน์โยมิอูริ ; อักษรย่อ: YTV, ytv) เป็นสถานีโทรทัศน์ที่ตั้งในจังหวัดโอซากะ แพร่ภาพในพื้นที่ภูมิภาคคันไซ ของประเทศญี่ปุ่น เป็นสถานีในเครือข่ายของนิปปอนนิวส์เน็ตเวิร์ก (NNN) และนิปปอนเทเลวิชันเน็ตเวิร์กซิสเตม (NNS) ซึ่งเป็นสถานีเครือข่ายเดียวกันกับ สถานีโทรทัศน์นิปปอน
YTV ก่อตั้งเมื่อวันที่ 13 กุมภาพันธ์ พ.ศ. 2501 โดยมีสำนักงานแรกเริ่มอยู่ที่เขตคิตะ โดยเริ่มแพร่ภาพระบบขาวดำเมื่อวันที่ 28 สิงหาคม ในปีเดียวกัน ทางช่องสัญญาณที่ 10 เป็นสถานีโทรทัศน์เชิงพาณิชย์แห่งที่ 2 ของภูมิภาคคันไซ ต่อจากสถานีโทรทัศน์โอซากะ (ปัจจุบันคือ อาซาฮีบรอดแคสติงคอร์ปอเรชัน) ต่อมาเมื่อวันที่ 10 กันยายน พ.ศ. 2507 เริ่มแพร่ภาพระบบสี จากนั้นในปี พ.ศ. 2530 ได้ย้ายที่ทำการอยู่ในสำนักงานใหญ่ที่เขตชูโอ ที่สร้างขึ้นใหม่
JOIX-DTV - Yomiuri Digital TV
ยุติการออกอากาศเมื่อวันที่ 24 กรกฎาคม พ.ศ. 2554
JOIX-TV - Yomiuri TV Analog
ซู ปิ่งเทียน
ซู ปิ่งเทียน (; 29 สิงหาคม ค.ศ. 1989 –) เป็นนักวิ่งระยะสั้นชาวจีน เขาเป็นแชมป์เอเชียและเอเชียนเกมส์
เขาเกิดในปี ค.ศ. 1989 ในจงซาน มณฑลกวางตุ้ง ในปี ค.ศ. 2009 เขาได้แชมป์กีฬาภูมิภาคเอเชียตะวันออกและเอเชียนอินดอร์เกมส์ ในปี ค.ศ. 2010 เขาได้รับเหรียญทองในการแข่งขันกีฬาเอเชียนเกมส์ ในปี ค.ศ. 2011 เขาเป็นแชมป์เอเชียในประเภท 100 เมตร และได้เหรียญทองแดงจากกีฬามหาวิทยาลัยโลก ในปี ค.ศ. 2012 ซู ปิ่งเทียน ได้ร่วมแข่งขันกีฬากรีฑาในกีฬาโอลิมปิกฤดูร้อน 2012 ในประเภท วิ่งผลัด 4×100 เมตร แต่เขาไม่ได้รับเหรียญรางวัลใดๆ ในปี ค.ศ. 2013 เขาเป็นแชมป์เอเชียในประเภท 100 เมตร อีกครั้ง และ ในปี ค.ศ. 2014 เขาได้รับเหรียญเงินในการแข่งขันกีฬาเอเชี่ยนเกมส์
เมื่อวันที่ 30 พฤษภาคม ค.ศ. 2015 ในการแข่งขันพรีฟอนเทเนคลาสสิก ที่ยูจีน, รัฐออริกอน ปิ่งเทียนทำเวลาได้ 9.99 วินาทีในประเภท 100 เมตร เขาเป็นนักกีฬาเอเชียคนแรกที่ทำเวลาไม่เกิน 10 วินาที นอกจากนี้เขายังสร้างสถิติกีฬาแห่งชาติใหม่อีกด้วย
รีซ ออกซฟอร์ด
รีซ โจเอล ออกซฟอร์ด () เกิดเมื่อวันที่ 16 ธันวาคม ค.ศ. 1998 เป็นนักฟุตบอลอาชีพชาวอังกฤษ ปัจจุบันลงเล่นให้กับโบรุสเซียเมินเชนกลัดบัค ในตำแหน่งกองหลัง โดยยืมตัวมาจากเวสต์แฮมยูไนเต็ด ซึ่งออกซฟอร์ด เป็นผู้ทำลายสถิติผู้เล่นอายุน้อยสุดที่ได้ลงเล่นด้วยวัยเพียง 16 ปี 198 วัน หลังจากที่ลงเล่นให้กับเวสต์แฮมยูไนเต็ดครั้งแรกในพรีเมียร์ลีก
ออกซฟอร์ดเริ่มเล่นฟุตบอลกับ สโมสรเยาวชนของทอตนัมฮอตสเปอร์ ก่อนที่จะถูกปล่อยตัวในปี 2011 และได้เข้าร่วมกับ เวสต์แฮมยูไนเต็ด รุ่นอายุไม่เกิน 13 ปี ในเวลาต่อมา
เมื่อเปิดสนามนัดแรกของฤดูกาล 2015–16 เวสต์แฮมยูไนเต็ด เป็นฝ่ายบุกไปเยือน อาร์เซนอล ที่สนามเอมิเรตส์สเตเดียม ที่เวสต์แฮมยูไนเต็ดเป็นฝ่ายแพ้มาตลอดในช่วงหลัง แต่ครั้งนี้เวสต์แฮมยูไนเต็ดเป็นฝ่ายเอาชนะไปได้ถึง 0-2 ประตู โดยออกซฟอร์ดได้รับคำชมว่าเล่นได้ดี สามารถประกบ เมซุต โอซิล ปีกของอาร์เซนอลจนเล่นไม่ออกตลอดทั้งการแข่งขัน ทั้งที่ออกซฟอร์ดนั้นยังเป็นเพียงนักเรียนระดับชั้นมัธยมศึกษาเท่านั้น
ฮัตสึกาอิจิ
เมืองฮัตสึกาอิจิ () เป็นเมืองในจังหวัดฮิโรชิมะในประเทศญี่ปุ่น เมืองฮัตสึกาอิจิเป็นต้นกำเนิดของเค็นดามะหรือค้อนบอลเสียบ ซึ่งเป็นของเล่นพื้นบ้านของญี่ปุ่น
อีเลียส เรไกโด
อีเลียส เรไกโด (Elias Recaido) เกิดเมื่อ 15 พฤษภาคม พ.ศ. 2513 เป็นนักมวยสากลชาวฟิลิปปินส์ เขาติดทีมชาติฟิลิปปินส์เข้าแข่งขันกีฬาโอลิมปิก พ.ศ. 2539 ในรุ่นฟลายเวท แต่แพ้ไมโกร โรเมโร จากคิวบาในรอบ 8 คน เขาได้เหรียญทองแดงในกีฬาเอเชียนเกมส์ พ.ศ. 2533 และเหรียญทองในรุ่นฟลายเวท ใน เอเชียนเกมส์ พ.ศ. 2537
เฮอร์เมนเซน บัลโล
เฮอร์เมนเซน บัลโล บัลโล (Hermensen Ballo Ballo) เกิดเมื่อ 26 กุมภาพันธ์ พ.ศ. 2514 เป็นนักมวยสากลสมัครเล่นชาวอินโดนีเซีย ได้เข้าแข่งขันกีฬาโอลิมปิก 2 ครั้งใน พ.ศ. 2539 และ 2543 และได้เหรียญทองแดงกีฬาเอเชียนเกมส์ พ.ศ. 2537 ในรุ่นไลท์ฟลายเวท ส่วนกีฬาเอเชียนเกมส์ พ.ศ. 2541 ได้เหรียญเงินในรุ่นฟลายเวท
นิโนชิมะ
นิโนชิมะ () เป็นเกาะในทะเลเซโตะในบริเวณอ่าวฮิโรชิมะ ตัวเกาะตั้งอยู่ห่างจากท่าเรือฮิโรชิมะ ราว 4 กิโลเมตร ใช้เวลาเดินทางโดยเรือเฟอร์รี่ราวครึ่งชั่วโมง เกาะนี้มีพื้นที่ 3.87 ตารางกิโลเมตร และเป็นตั้งของอากิโนะโกฟูจิ ภูเขาที่มีความสูง 278 เมตร ซึ่งชื่อภูเขานี้มีความหมายว่า "ฟูจิน้อยแห่งอากิ"
ปัจจุบัน มีประชากรราว 1,100 คน และ 662 ครัวเรือน อาศัยอยู่บนเกาะแห่งนี้ บนเกาะมีทั้งสำนักงานเขต โรงเรียน สำนักงานไปรษณีย์ เป็นของตนเอง
มาร์ก แอนโทนี บาร์ริกา
มาร์ก แอนโทนี บาร์ริกา (Mark Anthony Barriga) เกิดเมื่อ 11 มิถุนายน พ.ศ. 2536 ที่ดาเวา เดลนอร์เต เป็นนักมวยสากลสมัครเล่นชาวฟิลิปปินส์ เขาติดทีมชาติฟิลิปปินส์เข้าแข่งขันกีฬาโอลิมปิก พ.ศ. 2555 แต่ตกรอบ แพ้ บิร์ซาน ซากีปอฟ จากคาซักสถาน 16-17 และได้เหรียญทองแดงเอเชียนเกมส์ พ.ศ. 2557 ในรุ่นไลท์ฟลายเวท
ภาษาตุนยุง
ภาษาตุนยุง (Tunjung language) มีผู้พูด 50,000 คน (พ.ศ. 2524) ในจังหวัดกาลิมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาเกรทเตอร์ บารีโต
เอมิเรตไอดริสอะซีร์
เอมิเรตไอดริสอะซีร์ (; ) เป็นรัฐที่ตั้งอยู่ในภูมิภาคญิซาน ทางตะวันตกเฉียงใต้ของคาบสมุทรอาหรับ สถาปนาโดยมุฮัมมัด อิบน์ อะลี อัลไอดริสิ หลังก่อกบฏต่อจักรวรรดิออตโตมัน เอมิเรตแห่งนี้ดำรงอยู่จนกระทั่งพระองค์สิ้นพระชนม์ จึงถูกซาอุดีอาระเบียผนวกดินแดนในปี ค.ศ. 1934
รถมือสอง
รถมือสอง (อังกฤษ: Used car) เป็นรถที่ผ่านการเป็นเจ้าของมาแล้วมากว่า 1 ครั้ง รถมือสองมีจำหน่ายทั่วไปตาม เต๊นท์รถมือสอง บริษัทรถเช่า แฟรนไซด์ของตัวแทนจำหน่ายรถใหม่ ผู้ขายมักจะมีการรับประกันให้เพิ่มเติมในบางส่วน รวมไปถึงบริการซ่อมบำรุงและอะไหล่ สำหรับการขายรถโดยเจ้าของรถเอง เรียกว่า รถบ้าน ซึ่งต่อมาผู้ขายเต๊นท์รถมักจะใช้คำว่า รถบ้าน แทนรถที่ผ่านการใช้งานเพียงเจ้าของเดียว
เอ็มไพร์สเตท มอเตอร์ แวกอน เป็นผู้จำหน่ายรถมือสองเป็นครั้งแรก ในปี พ.ศ. 2441
การโอนลอยคือ เจ้าของรถได้ตกลงขายรถของตนให้กับผู้ซื้อ โดยมีการลงนามในเอกสารที่เกี่ยวข้องกับการซื้อขายเรียบร้อย เช่น สัญญาซื้อขาย เอกสารการโอน หนังสือมอบอำนาจ ฯลฯ แต่ฝ่ายผู้ซื้อยังไม่ได้ทำการโอนกรรมสิทธิรถยนต์ที่ซื้อนั้นเป็นชื่อตัวเอง ยังใช้เป็นชื่อเจ้าของคนเก่า เพื่อจะลดค่าใช้จ่ายค่าธรรมเนียมในการโอนหลายทอด โดยคนที่จะซื้อต่ออีกทอดเป็นผู้รับผิดชอบในการโอนกรรมสิทธิ์ อย่างไรก็ตามภาระค่าธรรมเนียมก็ยังมักจะตกแก่ เต๊นท์รถ หรือเฟรนไซด์ตัวแทนจำหน่ายรถมือสอง นั้นเองโดยรวมอยู่ในราคาจำหน่ายรถมือสองดังกล่าวแล้วข้างต้น
บ้านแห่งมันตา
บ้านแห่งมันตา (อังกฤษ: House of Wisdom) (อาหรับ: بيت الحكمة‎) ตั้งอยู่ที่เมืองแบกแดด เป็นศูนย์รวมภูมิปัญญาในยุคทองของอิสลาม ก่อตั้งโดยกาลิป ฮาลัน อัล ราชิด (ครองราชย์ พ.ศ. 1329–1352) แห่งราชวงศ์อับบาซียะฮ์และต่อเนื่องมาถึงพระราชโอรส อัล มามุน (ครองราชย์ พ.ศ. 1356–1376) ซึ่งเป็นผู้รับรองอย่างเป็นทางการ แรกเริ่มโดยการสังเกตการณ์ท้องฟ้า ต่อมาเป็น มนุษยศาสตร์ สังคมศาสตร์ คณิตศาสตร์ ดาราศาสตร์ แพทย์ศาสตร์ เคมี สัตววิทยา ภูมิศาสตร์ บันทึกไว้ในภาษากรีก ภาษาอินเดียและภาษาเปอร์เซีย บ้านแห่งมันตราถูกทำลายโดยการรุกรานของพวกมองโกลในปี พ.ศ. 1801
นาเซอร์ อัลดิน อัลทูซี่ ได้ช่วยขนย้ายบันทึกมากกว่า 400,000 เล่ม ออกมาเก็บซ่อนไว้ได้ก่อนการบุกทำลายของพวกมองโกล
เคนอิจิ ชิราฮามะ
เคนอิจิ ชิราฮามะ (; ) เป็นตัวละครในมังงะซีรีส์"เคนอิจิ ลูกแกะพันธุ์เสือ" ที่สร้างสรรค์โดยชุง มะสึเอะนะ โดยเป็นตัวละครเอกของซีรีส์วัยรุ่น ชีวิตของเคนอิจิได้แปรเปลี่ยนไปเมื่อเขาได้พบกับนักศึกษาแลกเปลี่ยนที่มีชื่อว่ามิอุ ฟูรินจิ และได้กลายเป็นศิษย์ของอาจารย์ศิลปะการต่อสู้หลายแขนง นอกเหนือจากซีรีส์มังงะ เขายังได้ปรากฏในซีรีส์อะนิเมะและโอวีเอ รวมถึงวิดีโอเกมคอนโซลเพลย์สเตชัน 2 โดยใน"เคนอิจิ ลูกแกะพันธุ์เสือ" ฉบับแอนิเมชัน เคนอิจิได้รับการพากย์เสียงในเวอร์ชันภาษาญี่ปุ่นโดยโทะโมะกะซุ เซะกิ ส่วนในเวอร์ชันภาษาอังกฤษ เขาได้รับการพากย์เสียงโดยจอช เกรลล์
เคนอิจิ ชิราฮามะ เป็นตัวละครเอกของการ์ตูนที่มีชื่อเสียงเรื่อง"เคนอิจิ ลูกแกะพันธุ์เสือ" ซึ่งได้ปรากฏตัวทั้งในรูปแบบของมังงะ และอะนิเมะ
เคนอิจิ ชิราฮามะ ได้รับคำวิจารณ์จากหนังสือพิมพ์"แนวหน้า" ว่าเป็นตัวละครที่มีความมุ่งมั่น และมีความตั้งใจฝึกฝนศิลปะการต่อสู้แขนงต่าง ๆ รวมถึงมวยไทยที่ได้รับการถ่ายทอดจากอาภาไชย หอภาไชย ซึ่งเป็นแบบอย่างสำหรับผู้มีความตั้งใจจริง
ราชอาณาจักรมุตาวัคคิไลต์เยเมน
ราชอาณาจักรมุตาวัคคิไลต์ ( ') หรือ ราชอาณาจักรเยเมน เป็นรัฐที่ตั้งอยู่ทางตะวันตกเฉียงเหนือของเยเมนในปัจจุบัน หลังจักรวรรดิออตโตมันล่มสลายในปี ค.ศ. 1918 อิหม่ามยาห์ยะ มุฮัมมัด ฮามิด เอดดีนได้ประกาศให้เยเมนเหนือเป็นรัฐอิสระ พระองค์ทรงขยายพระราชอำนาจขึ้นไปทางเหนือและทำสงครามกับพระเจ้าอิบน์ ซะอูด กษัตริย์แห่งซาอุดีอาระเบีย พระองค์ทรงสิ้นพระชนม์ในปี ค.ศ. 1948 พระราชโอรส พระเจ้าอาหมัด บิน ยาห์ยะ ทรงขึ้นครองราชย์ต่อและพัฒนาประเทศในหลาย ๆ ด้าน ต่อมาในปี ค.ศ. 1956 พระองค์ทรงลงพระนามในความร่วมมือกับอียิปต์ เกิดเป็น "สหรัฐอาหรับ" ซึ่งเป็นสมาพันธรัฐระหว่างสหสาธารณรัฐอาหรับและเยเมน แต่เมื่อความสัมพันธ์ของสองประเทศเสื่อมลง ในปี ค.ศ. 1962 ญะมาล อับดุนนาศิร ประธานาธิบดีอียิปต์และอับดุลเลาะห์ อัลซัลลัล หัวหน้าหน่วยองครักษ์ได้ร่วมกันโค่นล้มพระเจ้ามุฮัมหมัด อัลบัดร์ พระราชโอรสของพระเจ้าอาหมัด บิน ยาห์ยะ และก่อตั้ง "สาธารณรัฐอาหรับเยเมน" ทำให้เกิดสงครามกลางเมืองเยเมนเหนือระหว่างรัฐบาลใหม่กับฝ่ายนิยมกษัตริย์ สงครามสิ้นสุดลงใน ค.ศ. 1970
อิซูโมะ
อิซูโมะ () เป็นนครในจังหวัดชิมาเนะ ประเทศญี่ปุ่น โซบะเป็นของขึ้นชื่อประจำเมือง และ ศาลเจ้าอิซูโมะ ก็โด่งดัง
อิซูโมะ ทำข้อตกลงเป็นเมืองพี่น้องกับเมืองต่อไปนี้
วอลเลย์บอลเวิลด์กรังด์ปรีซ์ 2016
วอลเลย์บอลเวิลด์กรังด์ปรีซ์ 2016 () เป็นการแข่งขันวอลเลย์บอลหญิงระดับโลก จำนวน 28 ทีม เริ่มทำการแข่งขันตั้งแต่วันที่ 3 มิถุนายน – 10 กรกฎาคม พ.ศ. 2559 โดยเจ้าภาพสนามแข่งขันรอบสุดท้ายในครั้งนี้คือ กรุงเทพมหานคร ประเทศไทย
|
ในการแข่งขันหากผลว่ามีผลเท่ากันจะตัดสินตามลำดับดังนี้
สถิติคะแนนของแต่ละกลุ่มตามที่แบบรายงาน P2 และ P3 สถิติรวมทั้ง 6 ความสามารถของวอลเลย์บอล คือ การเสิร์ฟ การรับ การเซต การตบ การบล็อก และการรับบอลตบ โดยตารางด้านล่างแสดง 5 อันดับแรกของผู้เล่นที่มีคะแนนมากที่สุดในแต่ละความสามารถตามกลุ่ม ณ วันที่ 26 มิถุนายน 2559
คะแนนที่ดีที่สุดตัดสินโดยคะแนนจากการตบ การบล็อก และการเสิร์ฟ
ตัวตบยอดเยี่ยมตัดสินโดยความสำเร็จในการตบเป็นเปอร์เซ็นต์
ตัวบล็อกยอดเยี่ยมตัดสินโดยค่าเฉลี่ยของการบล็อกต่อเซต
ตัวเสิร์ฟยอดเยี่ยมตัดสินโดยค่าเฉลี่ยของการชนะด้วยลูกเสิร์ฟต่อเซต
ตัวเซตยอดเยี่ยมตัดสินโดยค่าเฉลี่ยของการรันนิ่งเซตต่อเซต
ตัวรับบอลตบยอดเยี่ยมตัดสินโดยค่าเฉลี่ยของความสำเร็จในการรับบอลตบต่อเซต
ตัวรับบอลเสิร์ฟยอดเยี่ยมตัดสินโดยประสิทธิภาพการรับบอลแรกเป็นเปอร์เซ็นต์
มินต์น้ำ
มินต์น้ำ (; ชื่อพ้อง: "Mentha hirsuta" Huds.) เป็นพืชซึ่งมีอายุยืนประมาณสองปี ในสกุลมินต์ มักเจริญเติบโตในที่ชื้น และพบมากในทวีปยุโรป, ทางตะวันตกเฉียงเหนือของทวีปแอฟริกา และทางตะวันตกเฉียงใต้ของทวีปเอเชีย
มินต์น้ำเป็นพืชมีลำต้นใต้ดิน เจริญเติบโตได้ถึง 90 เซนติเมตร ลำต้นกว้าง ใบมีลักษณะเป็นรูปกลมรีไปจนถึงเป็นรูปใบหอก ยาว 2-6 เซนติเมตร (0.79-2.36 นิ้ว) กว้าง 1-4 เซนติเมตร (0.39-1.57 นิ้ว) ใบสีเขียวค่อนไปทางสีม่วงในบางครั้ง) ดอกมีขนาดเล็ก ออกดอกหนาแน่นมีสีม่วง ออกดอกเป็นช่อ
รายชื่อจังหวัดของประเทศญี่ปุ่นเรียงตามพื้นที่
นี่คือ รายชื่อจังหวัดของญี่ปุ่น เรียงตามขนาดพื้นที่
ข้อมูลเมื่อ ตุลาคม พ.ศ. 2557
นิพนธ์ สนธิ
นิพนธ์ สนธิ (ชื่อเล่น โก๊ะ ; เกิด 9 มิถุนายน พ.ศ. 2524) เป็นนักร้อง - นักดนตรีชาวไทยในสังกัดเยสมิวสิค เครือ อาร์เอส มีผลงานเพลงแนวเพลงอะคูสติกป็อปที่เป็นที่รู้จัก "ตัดพ้อ" ที่ปล่อยออกมาในช่วงเมษายน 2558 จบการศึกษาจาก คณะมนุษยศาสตร์ มหาวิทยาลัยรามคำแหง
นิพนธ์ สนธิ เกิดเมื่อวันที่ 9 มิถุนายน พ.ศ. 2524 ที่ สิงห์บุรี ประเทศไทย ในช่วงวัยเด็กของนิพนธ์ พ่อแม่ของเขามักจะให้ฝึกดนตรีไทย ทำให้นิพนธ์สามารถขับเสภาร้องเพลงไทยเดิม ลูกทุ่งเพื่อชีวิตและเล่นเครื่องดนตรีไทยได้ เมื่อนิพนธ์เข้าสู่อายุ 17 นิพนธ์ก็เริ่มร้องเพลงหารายได้ โดยร้องเพลงตามผับกลางคืนที่จังหวัดสิงห์บุรี และรู้จักกับต้อง โปรดิวเซอร์วงพริกไทย เห็นถึงความสามารถทางด้านดนตรีจึงชักชวนให้ทำเพลงและเสนอไปยังค่ายเยส มิวสิค
การจำลองสมองทั้งหมด
การจำลองสมองทั้งหมด () เป็นแนวคิดของกระบวนการคัดลอกส่วนที่เป็นเนื้อหาของจิตใจจากสมองบางส่วนแล้วนำไปเก็บไว้บนอุปกรณ์คอมพิวเตอร์ อุปกรณ์นี้สามารถจำลองการประมวลผลของสมองได้ เช่น ตอบสนองต่อสิ่งแวดล้อมในแบบเดียวกับที่สมองต้นแบบทำ (โดยภาพรวมแล้ว สามารถทำงานได้ตรงตามจุดประสงค์เดียวกับที่สมองจริงทำได้)
แนวคิดนี้จัดได้ว่าเป็นแนวคิดสุดขั้ว นักวิทยาศาสตร์บางคนมองว่าเป็นเทคโนโลยีการต่ออายุของคน เป้าหมายอีกอย่างของแนวคิดนี้คือการจัดเก็บจิตใจของคนไว้ในรูปแบบไฟล์ซึ่งจะมีประโยชน์ต่อการอยู่รอดของมนุษยชาติในยามเกิดภัยพิบัติทั่วโลกหรือต้องเดินทางข้ามดวงดาว นักอนาคตศาสตร์หลายคนเชื่อว่าแนวคิดนี้จะเป็นจุดที่สาขาวิชาประสาทวิทยาคำนวณและประสาทสารสนเทศมาพบกัน สามารถนำไปใช้ในงานวิจัยทางการแพทย์ได้ นอกจากนี้ นักวิจัยสายปัญญาประดิษฐ์หลายคนก็เชื่อว่าแนวคิดนี้นำไปสู่ปัญญาประดิษฐ์ทั่วไปที่หมายถึงระบบคอมพิวเตอร์ที่มีความฉลาดเทียบเท่ากับมนุษย์ไม่เฉพาะเรื่องใดเรื่องหนึ่ง และอาจนำไปสู่ภาวะเอกฐานทางเทคโนโลยี อันหมายถึงพัฒนาการของอารยธรรมที่เทคโนโลยีสามารถทำงานได้ระดับเดียวหรือเหนือกว่ามนุษย์
สมองของมนุษย์ประกอบไปด้วยเซลล์ประสาท 86,000 ล้านเซลล์ แต่ละเซลล์เชื่อมต่อกับเซลล์อื่นด้วยแอกซอนและเดนไดรต์ สัญญาณที่จุดเชื่อมต่อที่เรียกว่าไซแนปส์นี้จะถูกส่งไปยังอีกเซลล์ด้วยการปล่อยและจับสารเคมีที่เรียกว่าสารสื่อประสาท นักวิทยาศาสตร์ด้านประสาทวิทยาส่วนใหญ่เชื่อกันว่า จิตใจของมนุษย์อุบัติขึ้นด้วยการประมวลผลของเครือข่ายประสาทเหล่านี้
นักวิทยาศาสตร์ชี้ว่า งานต่างๆที่เกิดจากจิตใจ เช่น การเรียนรู้ ความจำ และจิตรู้สำนึก ล้วนแล้วแต่เป็นกระบวนการทางเคมีไฟฟ้าของสมองและมีกฎบางอย่างที่ควบคุมอยู่ แนวคิดเรื่องของการคัดลอกจิตใจไปยังคอมพิวเตอร์นั้นเป็นการมองจิตใจว่าเป็นเครื่องจักรอย่างหนึ่ง ตรงข้ามกับแนวคิดทางชีวิตนิยมที่ให้ความสำคัญเรื่องของชีวิตและจิตรู้สำนึก
นักวิทยาศาสตร์คอมพิวเตอร์และนักประสาทวิทยาชื่อดังหลายคน ไม่ว่าจะเป็นดักลาส ฮอฟสตาดเตอร์ เจฟฟ์ ฮอว์กินส์ มาร์วิน มินสกี ได้ทำนายว่า คอมพิวเตอร์ที่โปรแกรมมาพิเศษจะฉลาดจนสามารถคิดหรือแม้แต่มีจิตรู้สำนึกได้แบบเดียวกับคน และเครื่องจักรควรจะมีความฉลาดระดับนั้นจึงจะสามารถคัดลอกจิตใจของคนไปสู่เครื่องได้
สาธารณรัฐอาหรับเยเมน
สาธารณรัฐอาหรับเยเมน (; YAR; ') หรือ เยเมนเหนือ หรือ เยเมน (ซานา) เป็นรัฐที่ตั้งอยู่ทางตะวันตกเฉียงเหนือของเยเมนในปัจจุบัน สถาปนาขึ้นในปี ค.ศ. 1962 หลังการโค่นล้มพระเจ้ามุฮัมหมัด อัลบัดร์แห่งราชอาณาจักรมุตาวัคคิไลต์เยเมน และทำให้เกิดสงครามกลางเมืองเยเมนเหนือที่กินเวลาถึง 8 ปี หลังสงคราม เยเมนเหนือมีแผนจะรวมประเทศกับเยเมนใต้ และในปี ค.ศ. 1990 ทั้งสองประเทศก็รวมตัวกันในชื่อ "สาธารณรัฐเยเมน" อดีตประธานาธิบดีคนสุดท้ายของเยเมนเหนือ อะลี อับดุลลอฮ์ ศอเลียะห์ ขึ้นเป็นประธานาธิบดีคนแรกของเยเมนหลังทำสงครามกับกลุ่มแบ่งแยกดินแดนเยเมนใต้ในสงครามกลางเมืองเยเมน ค.ศ. 1994